text:
दरभंगा. कमला बलान नदी क जलस्तर मे वृद्धि क संगहि बाढ़ दरभंगा जिला मे दस्तक द देलक अछि. जिलाक कुशेश्वरस्थान इलाका मे नदीक जल फैल गेल अछि. यातायात बाधित भ गेल अछि. उसरी, उजुआ-सिमरटोका, तिलकेश्वर, भिंडुआ, कुशेश्वरस्थान उत्तरी क लोक लेल मुख्यालय स संपर्क भंग भ चुकल अछि. एहि ठामक लोकक आवागमन क रास्ता पानी में डूबल अछि. एहि पंचायत क लोक क आवागमन क सहारा केवल नाव रहि गेल अछि.
एम्हर केवटगामा, फकदोलिया, भरडीहा गांव क बीच बांस-बल्ला स बनल चचरी पुल नदी क उफान क कारण बहि गेल. एहि ठामक लोक कए अब एक स दोसर टोल जेबा लेल सेहो नाव क सहारा लिय पडैत अछि.
चौकिया क रमेश पसावान, प्रेम कुमार, रूनी देवी आदि कहैत छथि जे प्रत्येक वर्ष हम सब एहिना डूबैत छी. सब साल एहिना पानी अबैत अछि.कियो देखनिहार नहि अछि. सब साल हमर सबहक इ जीवनक हिस्सा भ चुकल अछि. बाढ़ क समय तीन स चारि मास हम सब बलान क पश्चिमी तटबंध पर झोपड़ी बनाकए बाल-बच्चा क संग रहबा लेल मजबूर रहैत छी.
ओतहि बाढ़ क पानी खेत कए डूबा दैत अछि, कतहु ठेमुन त कतहु डांर तक पानी मे हेल कए फसल अनैत छी. सबस बेसी दिक्कत अगिला चारि मास पशु चारा कए ल कए होइत अछि. भरडीहा क दूध व्यापारी दिनेश यादव, पंकज यादव, छोटकी कोनिया क दिलीप यादव आदि कईटा पशुपालक कहला जे हमलोग साइकिल या बाइक स तटबंध क पूर्वी भाग मे घर-घर जाकर दूध बंटैत छी. ओ कहला जे अब पानी मे हेल कए साइकिल स दूध ल जाय पडैत अछि. किछु दिनक बाद पानीक स्तर बढला पर इ सेहो बंद भ जायत. तखन बस नाव एकटा सहारा. कखनो कखनो त नाव क लेट-लतीफी स दूध फटि जाइत अछि. बड नुकसान होइत अछि. है.


c: text/html

text:
मिथिला कऽ संस्कृति जौ नई रहत तऽ नेपालक पहचान नई रहत,
मैथिली सेवा समिति, के आयोजना में विराटनगर में (१३–१४) यानी २८–२९ दिसम्बर के विद्यापति सृमति पर्व पुरे धूमधाम आ हर्षौल्लास के संग सम्पन्न भेल अछि । मैथिली सेवा समिति के अध्यक्ष शंभू नाथ झा के अध्यक्षता तथा नेपालक गृह एवं उपप्रधानमन्त्री विजय गच्छेदार के प्रमुख आतिथ्य मे पडोसी देश भारत के विभिन्न प्रान्तक के व्यक्तित्व लोकनि उपस्थित छल । फारविसगंज के सांसद सुखदेव पासवान अररिया के विधायक तथा पटना के मैथिली आकादमी के व्यक्ति लोकनि सब मिथिला राज्य दुनु देश में अपरिहार्य रहल बतौलनि । अई समारोह में मिथिला के कला संस्कृति सँ संबन्धित प्रदर्शनी सेहो लगायल गेल छल । मशहुर मिथिला चित्रकार एस.सी. सुमनद्वारा एकल मिथिला चित्रकला प्रदर्शनी लगाल छल । मैथिली साहित्य के पुस्तक सब सेहो छल ।
कार्यक्रम क शुरुआत मिथिला के अहिबात पातिल में दीप जरा क प्रमुख अतिथी उद्घाटन केलनि आ मिथिलाञ्चल के मशहुर गायक विरेन्द्र झा, संजय यादव आ अनु चौधरी विद्यापति रचित गोसाउनी गीत सँ शुभारंभ केलनि ।
अहि अवसर पर मैथिली सेवा समिति तथा दहेज मुक्त मथिला के तरफ सँ किछु विशिष्ट व्यक्ति सबके सम्मान सेहो कएल गेल । दहेज मुक्त मिथिला के दिस सँ विना दहेज के विआह केनिहार दु टा मैथिल वर के मिहर झा आ चन्दन झा जी के सम्मान पत्र आ उपहार देल गेलनि । उद्घाटन सत्र में पटना के देवेन्द्र झा, राँची के सियराम “सरस” आ राजविराज सँ अमरकान्त झा, करुणा झा लोकनि अपन अपन मन्तव्य व्यक्त केने रहथि । सम्पूर्ण कार्यक्रम के संचालन मैथिली सेवा समिति के महासचिव प्रवीण नारायण चौधरी केलनि ।

robotstxt: allowed

filter: keep


text:
पटना । बौद्ध गुरु दलाई लामा क कहब अछि जे अहिंसा भारत क ताकत अछि। इ ताकत आजुकपरिपेक्ष्य मे बहुत बेसी प्रासंगिक अछि। राजधानी स्थित बांकीपुर जेल परिसर क 22 एकड़ जमीन पर बनल बुद्ध स्मृति पार्क क उद्घाटन समारोह मे दलाई लामा इ गप कहलथि। उद्घाटन क पूर्व ओ बौद्ध भिक्षु क संग पार्क परिसर क बीचोंबीच बनल स्तूप मे परंपरागत तरीका स पूजा अर्चना केलथि। स्तूप मे जापान, दक्षिण कोरिया, म्यांमार,श्रीलंका आ थाईलैंड स आनल गेल गौतम बुद्ध क अवशेष कए राखल गेल अछि। दलाई लामा एहि स्तूप क लेल गौतम बुद्ध क ओहि अवशेष क एकटा हिस्सा अनने छलाह, जे 13म लामा हुनका देने छलाह। मुख्यमंत्री क आग्रह पर दलाई लामा स्तूप क नामकरण सेहो केलथि। बुद्ध स्मृति पार्क स्थित स्तूप क नाम पाटलिपुत्र करुणा स्तूप राखल गेल अछि। बौद्ध गुरु पार्क परिसर मे श्रीलंका क अनुराधापुर आ बोधगया स आनल गेल बोधिवृक्ष कए रोपलथि। मुख्यमंत्री नीतीश कुमार एहि अवसर पर एलान केलथि जे बोधिवृक्ष क बीचोबीच गौतम बुद्ध क प्रतिमा लगाउल जाएत। उद्घाटन समारोह मे राज्यपाल देवानंद कुंवर, विधान परिषद क सभापति ताराकांत झा, विधानसभा अध्यक्ष उदय नारायण चौधरी आ उप मुख्यमंत्री सुशील कुमार मोदी मौजूद छलाह।
दलाई लामा कहला जे इ प्रदेश ऐतिहासिक दृष्टि स भगवान बुद्ध आ हुनकर अनुयायी स जुड़ल अछि। वैभव स पूर्ण एहि ऐतिहासिक नगर मे बुद्ध स्मृति पार्क क निर्माण कैल गेल अछि एकरा लेल एहि ठामक लोक कए बधाई। ओ कहला जे जेना तप आ कर्म स इ प्रोजेक्ट पूरा भेल अछि, तहिना भविष्य मे एहि पार्क मे एहन गतिविधि होएत जे लोग एहि ठाम आबि कए करुणा क साधना करताह। चाहे ओ कोनो धर्म विशेष स किया नहि संबंधित रखताह। भारत क धार्मिक समरसता क चर्चा करैत दलाई लामा कहला जे भारत इकलौता देश अछि जाहि ठाम अनेक धर्म क लोक एक संग रहैत अछि। कई तरह क संस्कृति क लोक क बीच सद्भाव अछि। भारत कए एहि पर गर्व हेबाकचाही। अहिंसा एकर ताकत अछि आ इ गुण एहि देश कए नहि बल्कि विश्व कए बिहार स भेटल अछि। तिब्बत क संग बिहार क संबंध क चर्चा करैत दलाई लामा कहला जे इ संबंध एकटा विश्वस्त चेला आ गुरु क अछि। बिहार गुरु अछि आ तिब्बत एकर विश्वस्त चेला। एहि मौका पर ओ बुद्धिस्ट पाठ क स्थानीय भाषा मे अनुवाद पर विशेष बल देलथि। उद्घाटन समारोह मे मुख्यमंत्री कहला जे इ ऐतिहासिक मौका छी। एहि लेल नहि जे बिहार सरकार प्राचीन पाटलिपुत्र मे बुद्ध स्मारक क निर्माण केलक अछि, बल्कि एहि लेल जेे एशिया क विभिन्न देश स प्राप्त बुद्ध क पवित्र स्मृति अवशेष क प्रतिष्ठापन करि हम विश्व बंधुत्व आ शांति क सटीक उदाहरण स्थापित केलहू अछि। बुद्ध स्मृति पार्क आ एकर पवित्र अवशेष स्तूप बुद्ध आ बिहार क पुरातन संबंध, हमर संस्कृति आ विरासत क प्रतीक छी। ओ कहला जे एहने स्तूप शीघ्र वैशाली मे सेहो बनाउन्ल जाएत।


text:
पटना। गूगल मे नौकरी पएबाक सपना त बहुतो युवा देखैत छथि परंतु दिग्गज कंपनी गूगल करोड़ों क बीच से योग्य, प्रतिभावान के ताकि लैछ। आेहि कसौटी पर सफल भेला विहार क प्रतिभावान युवक आदर्श कुमार जे पटना क बुद्धा कोलोनी क निवासी थिकाह।
आइआइटी रुड़की से मेकेनिकल इंजीनियरिंग क डिग्री होल्डर अपन कैरियर साप्ट वेयर इंजीनियर से एक कड़ोर बीस लाख क पैकेज पर शुरू क रहल छथि।आदर्श बचपने से प्रतिभावान छात्र छलाह। ओ 12 वीं बोर्ड परीक्षा में गणित आ रसायन मे 100 मे 100 अंक प्राप्त कयने छलाह। गूगल मे अप्लाइ केलाक बाद. कएक राउंड मे हुनक टेस्ट लेला क बाद चयनकयल गेल। लगभग दू मास धरि कतेको आनलाइन इन्टरव्यू आ हैदराबाद मे आनसाइट स्टेज टेस्ट लेबाक बाद हुनक चयन भेल। आदर्श अगस्त से जर्मन क म्युनिख मेअवस्थित गूगसल कार्यालय मे काज शुरू करता।
आदर्श इंजीनियरिंग क तैयारी कर बाला छात्र सब के सलाह देल ज सफलता हेतु पहने सँ फोकस क पढब आवश्यक। एकर तैयारी नौवीं दशमी कक्षा से शुरू क देबाक चाही। एहि समय मे सिलेबस क बोझ कम रहैत छैक तेँ एहि समय सँ 11 वीं 12 वीं क तैयारी शुरू क देबाक चाही जाहि से. आइआइटी -JEE क्रैक करबा मे आसानी हेतैक। आदर्श क नामांकन. त मेक्निकल ब्रांच मे भेल छल परंतु हुनका गणित आ प्रोग्रामिंग मे विशेष रूचि छल तेँ आइआइटी कपढाइ संग ओ प्रोग्रामिंग करिते रहला। इन्टरव्यू क दौरान गूगल हुनका एही सँ संबंधित प्रश्न सब पूछलक। हुनका इंजीनियरिंग क चारिन साल अबैत.अबैत प्रोग्रामिंग के नीक जानकारी भ गेलैनजाहि से आत्मविश्वास भ गेल। हिनका कैम्पस सेलेक्शन मे सेहो एक कम्पनी चुनने छल।


text:
कलकत्ता. नवगठित साहित्यिक-सांस्कृतिक संगठन 'मिथियात्रिक झंकार' द्वारा स्थानीय कलाकुंज (कला मंदिर) मे वरिष्ठ नाटककार गुणनाथ झा लिखित 'शेष नञि' केर रविदिन, 6 जनवरी 2013 कें सफल मंचन भेल. किछु स्थानीय बुद्धिजीवी एवं रंगप्रेमीक सत्प्रयासेँ दू-टा पुरान नाट्य संस्था 'मिथियात्री' एवं 'झंकार'क एकीकरण कएल गेल अछि आ एकटा नव संस्था 'मिथियात्रिक झंकार' गठित क' कलकतिया रंगमंचमे नव-प्राण फुकबाक प्रयासक अंतर्गत अपन पहिलहि प्रस्तुतिमे ई नवीन संस्था बेस प्रभावी रहल. मिथिलाक एकटा संयुक्त परिवारक कथा-मनोव्यथा आ भाइ-भाइक बीच व्याप्त विषमता ओ विपरीत सोचकेँ केन्द्रित क' करीब तीन दशक पहिने लिखल गेल एहि नाटकक प्रासंगिकता एखनहु कम नहि बुझाइत अछि जे एकदिस नाटककारक दूर-दृष्टि त' दोसरदिस समाजक जड़ताकेँ उघार करैत अछि.
माए-बाप तुल्य भाए-भाउजक स्नेह भौतिकता आ आधुनिक सोचक आगाँ कोना पंगु भऽ जाइत अछि तकर जीवंत चित्रण एहि नाटकमे भेल आ प्रतिभागी कलाकारक जीवंत अभिनय एकरा आओर प्रभावशाली बना देलक. एक-एक संवाद पर दर्शक दीर्घासँ उठैत वाहवाहीक स्वर आ थपड़ीक अनुगुंज लेखकक संवाद लेखनक योग्यताक संगहि कलाकारक अभिनयकेँ सहजहि सार्थकता प्रदान करैत रहल. गृहस्वामी जगदीशक भूमिकामे नाटकक निर्देशक शंभुनाथ मिश्र, गौँआ पण्डितजी आ जगदीशक शुभचिंतकक भूमिकामे दिनेश मिश्र आ गृहणीक भूमिकामे शशिता राय करीब चारिसएसँ बेसी उपस्थित दर्शककेँ खनहि हँसबैत त' खनहि कनबैत रहल. एकर अलावे, बलचनक भूमिकामे पीयूष ठाकुर, रत्नक भूमिकामे आशीष झा, दीपंकरक भूमिकामे उत्तम ठाकुर सेहो अपन-अपन सुन्दर अभिनयसँ नाटककेँ मनोरंजक बनौलनि. गिरिजापतिक भूमिकामे संजय ठाकुर, लखनाक भूमिकामे लक्ष्मण साहु आ डॉक्टरक भूमिकामे सुधीर झा अपन-अपन छोट-छीन भूमिकाक अछैतो एहन अभिनय कएलनि जे दर्शककेँ बहुतो दिनधरि मोन रहत. एहि नाटकमे एकटा खास बात ईहो छल जे शशिता राय'क पहिल अभिनय छलनि कोनो मंचपर मुदा हुनकर परिपक्व अभिनयसँ ई बात पता लगायब कठिन छल. समर बनर्जीक मंच-सज्जा एवं प्रकाश-व्यवस्था, रवि'क रूप-सज्जा, शांति सरकारक संगीत आ दिनेश सिंहक पार्श्व गायनमे सेहो मिथिलाक माटि-पानि आ संस्कृति-संस्कार झलकि रहल छल जाहिसँ निर्देशक शंभुनाथ झा'क सफल निर्देशन परिलक्षित होइत छल.
माए-बाप तुल्य भाए-भाउजक स्नेह भौतिकता आ आधुनिक सोचक आगाँ कोना पंगु भऽ जाइत अछि तकर जीवंत चित्रण एहि नाटकमे भेल आ प्रतिभागी कलाकारक जीवंत अभिनय एकरा आओर प्रभावशाली बना देलक. एक-एक संवाद पर दर्शक दीर्घासँ उठैत वाहवाहीक स्वर आ थपड़ीक अनुगुंज लेखकक संवाद लेखनक योग्यताक संगहि कलाकारक अभिनयकेँ सहजहि सार्थकता प्रदान करैत रहल. गृहस्वामी जगदीशक भूमिकामे नाटकक निर्देशक शंभुनाथ मिश्र, गौँआ पण्डितजी आ जगदीशक शुभचिंतकक भूमिकामे दिनेश मिश्र आ गृहणीक भूमिकामे शशिता राय करीब चारिसएसँ बेसी उपस्थित दर्शककेँ खनहि हँसबैत त' खनहि कनबैत रहल. एकर अलावे, बलचनक भूमिकामे पीयूष ठाकुर, रत्नक भूमिकामे आशीष झा, दीपंकरक भूमिकामे उत्तम ठाकुर सेहो अपन-अपन सुन्दर अभिनयसँ नाटककेँ मनोरंजक बनौलनि. गिरिजापतिक भूमिकामे संजय ठाकुर, लखनाक भूमिकामे लक्ष्मण साहु आ डॉक्टरक भूमिकामे सुधीर झा अपन-अपन छोट-छीन भूमिकाक अछैतो एहन अभिनय कएलनि जे दर्शककेँ बहुतो दिनधरि मोन रहत. एहि नाटकमे एकटा खास बात ईहो छल जे शशिता राय'क पहिल अभिनय छलनि कोनो मंचपर मुदा हुनकर परिपक्व अभिनयसँ ई बात पता लगायब कठिन छल. समर बनर्जीक मंच-सज्जा एवं प्रकाश-व्यवस्था, रवि'क रूप-सज्जा, शांति सरकारक संगीत आ दिनेश सिंहक पार्श्व गायनमे सेहो मिथिलाक माटि-पानि आ संस्कृति-संस्कार झलकि रहल छल जाहिसँ निर्देशक शंभुनाथ झा'क सफल निर्देशन परिलक्षित होइत छल.
एहिसँ पूर्व गोसाउनिक गीत एवं 'मिथियात्री'क संस्थापक सदस्य डॉ. अशर्फी झा, फेकू मिश्र, विश्वम्भर ठाकुर ओ निरसन लाभ'क चित्रपर माल्यार्पणक संग कार्यक्रम प्रारंभ भेल. स्व.डॉ.अशर्फी झा 'अमरेश' स्मृति मातृभाषा संवर्धन सम्मान-२०१३, नाटककार गुणनाथ झाकेँ डारवेफ'क चेयरमेन प्रो.शंकर झा प्रदान कएलनि. एहिमे प्रशस्तिपत्र, ताम्र चिह्न आ एगारह हजार रुपैया नकद हुनका प्रदान कएल गेलनि. 'मिथियात्रिक झंकार'क अध्यक्ष प्रो.शंकर झा अतिथिकेँ स्वागत कएलनि. संस्थाक उपाध्यक्ष ताराकांत झा अपन संबोधन मे कहलनि जे मैथिली नाटक समस्त भारतीय भाषामे प्राचीनतम नाट्य-परंपरा अछि आ मैथिली नाटकक विकासमे कलकत्ताक योगदान अविस्मरणीय छैक. कलकत्तेसँ मैथिली नाटककेँ आधुनिक रूप देल गेल. ओ आस जनौलनि जे 'मिथियात्रिक झंकार' अपन निरंतर नाट्य-आयोजनसँ मैथिली नाट्य-जगतकेँ नव दिशा देत. एहि अवसरपर बजैत बरिष्ठ साहित्यकार रामलोचन ठाकुर कहलनि जे गुणनाथ झाजीक लेखनी एकबेर फेर नाटक-लेखन दिस बढ़त से हुनका आस छनि. नाटककार गुणनाथ झा अपन संबोधनमे कहलनि जे नाटक मात्र मनोरंजनेक साधन नहि होइछ बल्कि सामाजिक नीति-निर्धारण दिस संकेत सेहो करैत अछि. ओ ईहो कहलनि जे मंच दिस सक्रियता बढ़ले पर ओ नाट्य-लेखन आरंभ केने रहथि आ 'मिथियात्रिक झंकार'क सक्रियता सेहो एहन कारक बनि सकैत अछि. अंतमे ओ समस्त आगन्तुक अतिथि आ दर्शकक प्रति अपन कृतज्ञता ज्ञापित केलनि. अन्य उपस्थित गणमान्यमे कामदेव झा, युगलकिशोर झा, भोगेन्द्र झा, रंगकर्मी इंदुनाथ झा प्रमुख छलाह. नाटकक उपरांत धन्यवाद ज्ञापन करैत संस्थाक उपाध्यक्ष राम आह्लाद चौधरी एहि मंचनक सार्थकतापर इजोत देलनि. मंच संचालन संस्थाक सचिव संजय ठाकुर कएलनि. ओ सचिवीय प्रतिवेदन सेहो पढ़लनि. दर्शक दीर्घामे मिथिला-मैथिलीसँ जुड़ल विभिन्न संस्थाक सदस्य-पदाधिकारी लोकनिक उपस्थिती आ आह्लादकारी वातावरण अशेष आनंद बिलहैत रहल. (Report/Photo: चन्दन कुमार झा)
Tags: हालचाल


text:
आरजेडी विधायक महेश्वर यादव प्रेस कॉन्फ्रेंस करि नीतीश कुमार द्वारा कायल जे रहल विकासक काज बाढ़ि पीड़ित सभके राहत उपलब्ध करेबा म' सरकार के तत्परता के सराहना केलनि। एहि दौरान ओ एक-एक करि सरकार द्वारा कायल गेल काजक नाम सेहो गिनौलानी। चाहे ओ गंडक नदी पर पुल बनेबाक काज हो वा बाढ़ि पीड़ित सभक बीच राहत वितरण करबाक काज।
एहि दौरन महेश्वर यादव कहलनि कि नीक काज क' नीके कहबाक चाही। मुदा मगर, अफसोस अछि कि बिहार म' सिर्फ आरोप-प्रत्यारोप केर राजनीति भ' रहल अछि। एहेन लोग सभके बिहारक विकास केर चिंता नहि अछि ।
नीतीश कुमार के तारीफ करैत आरजेडी विधायक कहलनि कि नीतीश कुमार अप्पन शासन काल म' साइकिल एवं पोशाक द' गरीब सभक बच्चा क' स्कूल तक पहुंचेबाक काज केलनि। पंचायत म' आरक्षण सँ ल'क' शराबबंदी तक नीतीश कुमार कैको एहेन काज केलनि, जाहिसे बिहार आन राज्य सभक अपेक्षा बेसी आगू बढ़ल अछि।
एतबे नहि, महेश्वर यादव भागलपुर म' उद्धाटन सँ पूर्व बांध टुटबाक घटना पर सेहो नीतीश सरकार केर बचाव केलनि। एहि दौरान ओ एता धरी कहलनि कि आय धरी जतेक सिंचाई मंत्री भेल छथि हुनका सभसँ नीक काज ललन सिंह क' रहल छथि।
अपने क' बता दी बिहार म' महागठबंधन टुटबाक समय सेहो महेश्वर यादव नीतीश कुमार केर तारीफ केना रहथिन। एहि बाबत ओ कहने रहथिन कि आरजेडी के कैको विधायक हुनका जोका नीतीश क' मुख्यमंत्री केर रूप म' देखा चाहैत छथि। मुदा आरजेडी म' अप्पन गप रखबाक आजादी किनको नहि अछि, एहि कारण सँ महागठबंधन टूटल।


text:
नवका- पुरनका लेख सर्च करु...
जेएमआईटी बनल डीईसी
ओना एहि ठाम आब पढ़ाई शुरू भs गेल अछि. एहि ठाम अखन सवा सय छात्र अछि. एकर उद्घाटन 20 नवम्बर के मुख्यमंत्री नीतीश कुमार जी कएलथिन्ह. एहि अवसर पर मुख्यमंत्री जी के साफ कहनाय छलन्हि जे बिहार दुनिया मे एक बेर फेर अपन ज्ञानक परचम फहराएत आओर ई काज होएत मिथिलाक मेघा के बल पर. ओना त उद्घाटन समारोह शिक्षा सं जुड़ल छल आओर कार्यक्रम सरकारी सेहो छल मुदा एहि मे चुनावी मुद्दा छाएल रहल. सरकारी उपलब्धि के गुणगान कएल गेल. शिक्षा सं जुड़ल ई गप्प जरूर भेल जे अगिला सत्र मे तीन टा आओर नवका इंजीनियरिंग कॉलेज खोलल जाएत.
4 टिप्पणियां:
आहक पोस्ट निक लागल्। उना देखल जाई ता शिक्षा सा राजनिती क हटाबे म फ़ैदा छए। शिक्षा आ राजनिती एखन के हालात मे एक दोसर क सबसे पैग दुश्मन य। बाकी अपन सबके बिहार मे ता राजनिती ककरो छोरे वला न छे।जवाब देंहटाएं
www.khabarnamaa.co.cc
http://truth-define.blogspot.com
सुमित क पक्ष ल रहल छी, हमरो कहाबक अछि कि शिक्षा और राजनीति में दूरी हेबाक चाही ....नै ते राजनित क अपराधीकरण भइए गेले ओहिना शिक्षा क सेहो राजनीतिकरण भ जेते।जवाब देंहटाएं
गिरीन्द्र जी,बिहार और मिथला का बदहाली क सब से पैग कारण य राजनिती। अपन सब क खुन म छै राजनिती। राजनिती क बिना खाना न पच सकै छै। शिक्षा क जे हालत अपना सब यहा छै,ओकर एक मात्र कारण ई राजनिती या। शिक्षा क स्तर क छोर हर चीज म राजनिती घुसल य। जखन घर जाई छि, ललित नरायण मिथिला विश्वविद्यालय म हड़ताल देखे क मिलत्। तहन जए राज ठाकरे मुम्बई म मारे य, त ओकर जिम्मेंदारी ककर???जवाब देंहटाएं
राज ठाकरे क या अपन सबक महान नेतागण क??
अपनेक पोस्ट बहुत निक अछि, हमर कथन इ अछि जे नाम में किछु नहि राखल छै .| इ सब राजनितिक खेल -पेंच थीक|मुदा एही चक्कर में मिथिलाक शिक्षा केर क्षेत्र में विकास नही रुकबाक चाही |आशा करै छि जे एही इंजीनियरिंग कालेज सं मिथिला आ बिहार केर नाम ओउर रौशन होयत |जवाब देंहटाएं


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शनिवार, 17 मार्च 2012
गजल
सगरो नगरी मे कतेक , शोर भs गेलए
हुनक रुपक इजोत सँ , भोर भs गेलए
यौबन केर रौद चम-चम चमकै एना
नहा इजोरिया, रसीक चकोर भs गेलए
केखनो गुदरी ज्यो फाटल, लेलैंह पहीर
देह हुनकर सजल , पटोर भsगेलए
अनुपम सुन्नैर लगैत जेना ओ अप्सरा
मेनका के रुप जेना कोनो ठार भsगेलए
वो लेलेन अन्गराई ,करेज बुढबो पिटे
छौरा देखैक लेल त हलखोर भsगेलए
--- -- -- -- -- - --वर्ण -१६ --- -- -- -- --
रुबी झा


text:
प्रसिद्ध गायक उदित नारायण झा केर घर मे पोती जन्म लेलकनि अछि. बेटा आदित्य नारायण झा केर पत्नी श्वेता अग्रवाल बेटी संतान कें जन्म देलनि अछि. ई खुशखबरि आदित्य नारायण झा स्वयं सोशल मीडिया माध्यम सं सब कें देलनि अछि. ओतहि उदित बाबू सेहो सब कें एहि विषयक समाद सोशल मीडिया पर देलनि. सब दिस सं हुनका लोकनि कें स्नेह आ बधाइ भेटि रहल छनि.
उदित नारायण अपन सोशल मीडिया पर बेटाक विवाह केर फोटो शेयर करैत पोती जन्म केर खुशखबरि देलनि आ इहो लिखलनि जे ओ आब 'दादा' बनि गेलाह अछि. वास्तव मे इहो पदवी भेटब जीवन मे उल्लास ल' क' अबैत छै! ओतहि आदित्य नारायण इंस्टाग्राम आ 'कू ऐप' पर अपन विवाह केर फोटो शेयर करैत बेटी जन्म केर समाद सब कें देलनि.
आदित्य फोटो केर कैप्शन मे खबरि देइत यूनिभर्स कें धन्यवाद ज्ञापित केलनि अछि. जानकारी हो जे श्वेता अग्रवाल 24 फरवरी 2022 कें मुंबइ स्थित एक नर्सिंग होम मे बेटी कें जन्म देने छलीह. होस्ट आ सिंगर आदित्य नारायण अपन बेटीक जन्मदिन सेहो शेयर केलनि अछि.
जखने आदित्य नारायण खुशखबरि देलनि कि फैन सब हुनका ढेर रास बधाइ देब शुरू क’ देलकनि संगहि बचिया कें खूब आशीर्वाद सेहो सब देलनि. आदित्य नारायण मीडिया सं बातचीत करैत अपन खुशी व्यक्त केलनि आ कहलनि जे हुनका घर मे ननकिरबी केर जन्म सं माता-पिता सहित सब उत्साहित छथि. ज्ञात हो जे साल 2020 मे आदित्य नारायण अपन लॉन्ग टाइम गर्लफ्रेंड श्वेता अग्रवाल संग विवाह केने छलाह. मिथिमीडिया दिस सं परिवार कें बहुत-बहुत बधाइ आ बुच्ची कें खूब आशीर्वाद!
Tags: हालचाल


text:
सहरसा, मिथिला मिरर: बिहारक सहरसा मे आरोपी के गिरफ्तार करबाक लेल गेल पुलिसक टीम पर जानलेवा हमला कायल गेल। अहि दौरान पुलिसक टीम सं गामक लोक राइफल आ गोली छीन लेलक।घटना सदर थाना क्षेत्रक कहरा राम टोलक अछि।
गाम मे सोमदिन राति एकटा अभियुक्तक छापामारी करबाक लेल पुलिसक टीम गेल छल। अहि दौरान गामक लोक जमि कय पुलिसक पिटाई कय देलक। हमला मे घायल किछु पुलिसकर्मीक स्थिति नाजुक अछि आ इलाजक लेल सदर अस्पताल मे भर्ती कराओल गेल अछि।
घटनाक बाद पुलिस राति भरि छापेमारी केलक जाहि मे लूटल गेल राइफल बरामद कय लेल गेल, मुदा कारतूस बरामद नहि भेल। अहि हमला मे आधा दर्जन पुलिसकर्मी घायल भेल अछि। पुलिस लूटल गेल 25 गोट कारतूस बरामद करबाक लेल लगातार छापेमारी कय रहल अछि। मामला मे एकटा महिला समेत तीन गोट गिरफ्तार कायल गेल अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 11 अप्रैल 2012
गजल
कहल जनम के संग अछि अपन दिन चारियो जौँ संग रहितौ त' बुझितौं
जनै छलौँ अहाँ नहि चलब उमर भरि बाँहि ध कनियो चलितौँ बुझितौं
जिनगी के रौद मे छौड़ि गेलौँ असगर संग मे जौ अहुँ जड़ितहु त' बुझितौं
पीलौँ त' अमृत एकहि संगे माहुरो जँ एकबेर संगे पिबितहु त' बुझितौं
देखल अहाँ चकमक इजोरिया रैन करिया जौँ अहूँ कटितहु त' बुझितौं
सूतल फुल सजाओल सेज कहियो कांटक पथ पर चलितहु त' बुझितौं
भटकैत छी अहाँ लेल सगरो वेकल कतौ जौँ भेटियौ अहाँ जेतौँ त' बुझितौं
गरजैत छि नित बनि घटा करिया बरखा बुनी बनि बरसितौ त बुझितौं
हँसलौँ संगे खिलखिला दुहु आँखि नोरहु जँ संगहि बहबितहु त' बुझितौं
प्रेमक मोल अहाँ बुझलहु नहि कहियो "रूबी" के बात जँ मानितौँ त' बुझितौं
(वर्ण २९)
रूबी झा


text:
मधुबनी : आई सोमवार क' भेल एक सड़क हादसा में यात्री बस कुंड में पलट गेल. एही हादसा में पच्चीस लोग के मौत भ चुकल अछि जखन कि दस गोटे के घायल अवस्था में निकालल गेला. घटना मधुबनी जिला क' बेनीपट्टी इलाका के अछि .
हादसा सs खिसियाल लोक सब घटना के विरोध में जाम आ बवाल कएला आर पुलिस प्रशासन के टीम पर हमला कएलक. लोक सब मौका पर पहुँचल डीएम पर भी हमला कएला आ हुनका घटनास्थल सs खदेड़ देला . पुलिस स्थिति के नियंत्रण में कर लेल हवाई फायरिंग सेहो कएलक। जानकारी के अनुसार बस यात्रि के लक मधुबनी सs सीतामढ़ी जा रहल छल .
बस एक घंटा सs ज्यादा वक्त तक पाइन में डूबल रहल. ताजा समाद भेट तक पाइन में डूबल बस सs एखन तक पच्चीस शव के निकालल जा चुकल छल. स्थानीय लोकक मुताबिक जाहि गढ्ढा में बस पलटल अछि वो बैसि गहिर अछि एहन में सब यात्रि के जान जैबाक आशंका जतायाल जा रहल अछि.
मृतक के परिजन के 4 - 4 लाख रुपया मुआवजा
मुख्यमंत्री नीतीश कुमार एही घटना पर गहरा शोक व्यक्त कएला आर एही हादसा में मारल गैल लोग के निकट परिजन के 4 - 4 लाख रुपया मुआवजाक' ऐलान कएला.
सीएम अपन दो मंत्रि मदन मोहन झा आर कपिल देव कामथ के घटना स्थल पर जएबाक लेल कहला.


text:
प्रभावशाली ,
जारी रहें।
शुभकामना !!!
आर्यावर्त (समृद्ध भारत की आवाज़)
आर्यावर्त में समाचार और आलेख प्रकाशन के लिए सीधे संपादक को editor.aaryaavart@gmail.com पर मेल करें।
मिथिला दैनिक (पहिने मैथिल आर मिथिला) टीमकेँ अपन रचनात्मक सुझाव आ टीका-टिप्पणीसँ अवगत कराऊ, पाठक लोकनि एहि जालवृत्तकेँ मैथिलीक सभसँ लोकप्रिय आ सर्वग्राह्य जालवृत्तक स्थान पर बैसेने अछि। अहाँ अपन सुझाव संगहि एहि जालवृत्त पर प्रकाशित करबाक लेल अपन रचना ई-पत्र द्वारा mithiladainik@gmail.com पर सेहो पठा सकैत छी।
मिथिला - संस्कृतिक महान पाबैन थिक -मधुश्रावणी, जे साओन मासक कृष्ण - पक्षक पंचमीसँ प्रा…


text:
मिथिला विश्वविद्यालय मे अनियमितता कोनो नब गप्प नै अछि. एकर लचर बेवस्था मिथिला भरिक छात्र कें उच्च शिक्षा लेल बाहर जेबा लेल बाध्य क' देइत अछि. कहल जाइत रहल अछि जे मिथिला विश्वविद्यालय सं 3 सालक ग्रेजुएशन 5 साल मे पूरा होइछ. एम्हर एक टीवी न्यूज चैनल द्वारा विश्वविद्यालयक विभिन्न कॉलेज मे प्राध्यापकक भारी कमी पर इजोत देल गेल.
मिथिला स्टूडेंट यूनियन, जाहि सं मिथिला भरिक छात्र जुड़ल अछि एहि सब कें कान बात देइत आंदोलनक बिगुल बजेलक. 15 नवम्बर कें देखिते-देखिते हजारोक संख्या मे पीयर टीशर्टबला छात्रक हुजूम दड़िभंगा शहर कें डोला देलक. विश्वविद्यालय परिसर मे अचक्के एतेक छात्रक जमावड़ा चकित केलक.
वाइस चांसलर संग छात्र लोकनिक बैसक आ बातचीतक बाद यूनियनक 11 सूत्री मांग कें मानि लेल गेल आ यथाशीघ्र अव्यवस्था सुधारबाक आश्वासन देल गेल. धियान देबए योग्य बात ई अछि जे मिथिला-मैथिलीक स्थानीय मुद्दा पर जन सामान्यक एतेक जुटानी पहिल खेप देखल गेल, जाहि सं राजनीतिक हलचल सेहो मचल देखल गेल.
वाइस चांसलर संग छात्र लोकनिक बैसक आ बातचीतक बाद यूनियनक 11 सूत्री मांग कें मानि लेल गेल आ यथाशीघ्र अव्यवस्था सुधारबाक आश्वासन देल गेल. धियान देबए योग्य बात ई अछि जे मिथिला-मैथिलीक स्थानीय मुद्दा पर जन सामान्यक एतेक जुटानी पहिल खेप देखल गेल, जाहि सं राजनीतिक हलचल सेहो मचल देखल गेल.
जाहि साधल डेगे परिपक्वताक परिचय देइत यूनियन प्रभावी आन्दोलन केलक अछि, से प्रशंसनीय! मिथिमीडिया एहि वीडियोक माध्यम सं यूनियनक प्रति आभार प्रकट करैत अछि!
मिथिमीडिया केर YouTube चैनल Subscribe करी.


text:
> मैथिली पाठकक लेल नीक समाद
नव दिल्ली. मैथिली इ-पत्रिका विदेह समय-समय पर वेब पर प्रसारित सामग्रीक प्रिंट वर्जन विदेह सदेह नामें प्रकाशित करैत आबि रहल अछि. एक दिस जतय पाठक विदेह सदेह 10 केर बाट ताकि रहल अछि ओतहि एक सोशल साइट पर विदेह केर संपादक गजेन्द्र ठाकुर केर खुलासा मैथिली पाठकक हर्ष कतेको गुण बढ़ा देलक अछि. सार्वजनिक कयल गेल सूचनाक अनुसार विदेह सदेह 10 मे विदेह इ-पत्रिकाक 51 सं 100 अंक धरिक चुनल रचना आयत. तकर बाद विदेह सदेह 11 सं इ-पत्रिकाक 10-10 अंकक बीछल रचना प्रिंट मे आयत. विदेह सदेह 11 मे विदेह इ-पत्रिकाक 101 सं 110 अंकक बीछल रचना आयत. इहो स्पष्ट कयल गेल अछि जे विदेह सदेह 11 आ तत्पश्चात आगामी विदेह सदेह अढाइ मासक अंतराल पर आयत, जाहि मे गजल
ज्ञात हो जे पछिला पांच बरख सं वेब/प्रिंट पोथी/पत्रिका निकालि विदेह मैथिली केर प्रचार, प्रसार ओ प्रकाशन मे लागल अछि.
(Report: मिथिमीडिया ब्यूरो)
Tags: हालचाल


text:
पटना। 19 नवम्बर।
नई दिल्ली केँ संसद भवन केर तर्ज पर बनल बिहार विधानसभा के औपचारिक उद्घाटन आय शनिवार के' मुख्यमंत्री नीतीश कुमार करता। एहि दौरान मंत्रींमंडल के सभ सदस्य के संगे - संग विपक्ष के विधानसभा सदस्य सभ सेहो मौजूद रहता। करीब 362 करोड़ केँ लागत सँ बनल इमारत क' देखला पर बुझायत अछि जेना नई दिल्ली केँ संसद भवन सामना ठाढ़ अछि। बिहार विधानसभा के एहि नव भवन म' संयुक्त सत्र केर शुरूआत के संग आबै बला शीत कालीन सत्र सेहो चलत।
362 करोड़ लागत सँ बनल एहि भवन के बहुत रास खासियत अछि।भवन म' कुल 151 कमरा अछि। सदन म' कुल 550 सीट अछि। भवन केँ अगुलका हिस्सा संसद भवन जोका देखार दैत अछि। सभ मंत्री लोकनिक दफ्तर सेहो नबके भवन म' होयत जाहिठाम से ओ अप्पन काज क' सकता। ध्यान देबाक गप इ कि नव भवन के बनलाक बाद पुरनका भवन के की होयत ? तेँ अपने क' बता दी कि विधानसभा के पुरनका भवन क' हेरिटेज भवन केँ तरह राखल जायत।


text:
नैन सँऽ नैन मिलल नशा बेजोड़ भेलै लीरिक्स नैन सँऽ नैन मिलल, नशा बेजोड़ भेलै,नैन सँऽ नैन मिलल, नशा बेजोड़ भेलै,जानि ने साँझ पड़ल की,जानि ने साँझ पड़ल की, कखन भोर भेलै,नैन सँऽ नैन मिलल, नशा बेजोड़ भेलै,नैन सँऽ नैन मिलल, नशा बेजोड़ भेलै,जानि ने साँझ पड़ल की,जानि ने साँझ पड़ल की, कखन भोर भेलै,नैन […]
Tag: कुंज बिहारी मिश्रा
मिथिला के मैथिल मस्त मस्त
मिथिला के मैथिल मस्त मस्त लिरिक्स मिथिला के मैथिल मस्त मस्त, मिथिला के मैथिल मस्त,मिथिला के मैथिल मस्त मस्त, मिथिला के मैथिल मस्त,मुख में शोभै यै पान पान,मुख में शोभै यै पान पान,उत्कृष्ट जकर छै खान पान,उत्कृष्ट जकर छै खान पान,मुख में शोभै यै पान पान, उत्कृष्ट जकर छै खान पान,विद्या जकरा,विद्या जकरा बैसल दलान, […]
नजरि के खोलि कऽ सुधा रस बोड़ि कऽ
नजरि के खोलि कऽ लिरिक्स नजरि के खोलि कऽ, सुधा रस बोरि कऽ,नजरि के खोलि कऽ, सुधा रस बोरि कऽ,चलै छौ तोर नैना, ई नैना नैना नैना,करै छौ ई हरान गे, मरै छौ नौजवान गे,करै छौ ई हरान गे, मरै छौ नौजवान गे,नजरि के खोलि कऽ, सुधा रस बोरि कऽ,चलै छौ तोर नैना, ई नैना […]
कोना कादो लागल
कनियाँ बैगन तोरऽ गेलियै कियै बाड़ी में लिरिक्स कोना कादो लागल साउथ सिल्क के साड़ी में,कनियाँ बैग़न तोरऽ गेलियै कियै बाड़ी में,कनियाँ बैग़न तोरऽ गेलियै कियै बाड़ी में,कोना कादो लागलललललल…कोना कादो लागल साउथ सिल्क के साड़ी में,कनियाँ बैग़न तोरऽ गेलियै कियै बाड़ी में,कनियाँ बैग़न तोरऽ गेलियै कियै बाड़ी में,कनियाँ यै.. कनियाँ यै..कनियाँ यै.. कनियाँ यै.. […]


text:
पञ्जाब (पाकिस्तान)
पञ्जाब (پنجاب) पाकिस्तानक एक सूबा वा प्रान्त छी । ई प्रान्तमे ३६ जिला अछि । पञ्जाब आबादीक हिसाबसँ पाकिस्तानक सबसँ पैग सूबा छी । पञ्जाबमे रहैवाला लोक पञ्जाबी कहलावैत अछि । पञ्जाबक जनूबक तरफ सिन्ध, मगरिबक तरफ खाइबर पख्तुनख्वा आ बलुचिस्तान, शुमालक तरफ आजाद कश्मीर आ इस्लामाबाद आ मशरिकक तरफ भारतीय राज्य पञ्जाब, भारत आ राजस्थानसँ मिलैत अछि ।[२] पञ्जाबमे बाजल जाइवाला भाषा पञ्जाबी छी । पञ्जाबीक बाहेक एहि ठाम उर्दु आर सराइकी सेहो बाजल जाइत अछि । पञ्जाबक दारुल हकूमत (राजधानी) लाहौर छी । पञ्जाब फारसी जुबानक दुइटा लफज - 'पञ्ज' बमानी 'पाँच' (५) आर 'आब' बमानी 'पानी' सँ मिल बनल अछि । ई पाँच समुद्रके नाम छी:
पञ्जाबक दुइटा हिस्सा अछि: एक मशरकी हिस्सा जे कि भारतमे अछि आर एक मगरिबी हिस्सा जे पाकिस्तानमे अछि । पञ्जाब पाकिस्तानक सबसँ पैग सूबा छी जबकि पाकिस्तानक ४८% लोक पञ्जाबी जुबान समझैत आर बोलैत सेहो अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Rafique Rajwana takes oath as Punjab governor", Pakistan Express Tribune, अन्तिम पहुँच १० मई २०१५।
- ↑ २.० २.१ Bureau of Statistics, Government of the Punjab (2015)
- ↑ "Provincial Assembly – Punjab"।
बाह्य जडीसभ[सम्पादन करी]
पञ्जाब, पाकिस्तानक सम्बन्धमे विकिपिडियाक भातृ योजनासभमे ताकी:


text:
अनुराग मिश्रक किछु कविता ::अनुराग मिश्र मैथिली कविताक नव्यतम पीढ़ी सँ संबद्ध कवि छथि । अनुरागक किछुए कविता एखन प्रकाश मे अएलनि अछि आ एहि क्रम मे ओ पाठक लोकनि केँ अपन भाषा आ काव्य चेतना सँ आकृष्ट कएलनि अछि । इतिहास पढ़ैत भविष्यक चिंता करैत ई कवि वर्तमानक सूक्ष्म विश्लेषण करैत छथि। एहि कविक संभावना मैथिली कविताक भविष्यक आश्वस्ति अछि। ई-मिथिला पर अनुरागक स्वागत । पढ़ल जाए अनुरागक किछु कविता :
1). स्मृतिलोप
सोचैत छी कखनहुँ-काल
जे हारल मनुक्खक लेल
कतेक सुखद होइत छैक स्मृतिलोप.
हटा कए सबटा दुख
मेटा कए सबटा विषाद
नीप सबटा संताप
पोति सबहक अधलाह
उपटा दैत अछि सबटा ‘तीत’ अतीतक
आ ठाढ़ कए दैत अछि मनुक्ख केँ –
एक गोट एहन बाट पर
जकर पथिक होइत अछि
प्रायः ओ एकसरे.
2). प्रेम घाटी सभ्यता
एतेक आगाँ बढि गेलैक जिनगी
वा हमहीं रहि गेलियै पाछाँ
एतेक नूतन भए गेलैक युग
वा भए गेलियै पुरातन हमहीं
जे हमरा देमय पड़ि रहल अछि जोर
अपन मष्तिकपर ई मोन पाड़' मे
जहिया रोज एक बेर केँ भए जाइत छल
प्रेम हमरा अहाँसँ।
स्मृति छोड़ि रहल अछि संग
एतेक धरि जे
नै लागल अछि बरख मुदा
बूझि पड़ैछ नै जानि
कतेक ईसा पूर्व पहिने
भेल रही आलिंगनबद्ध अपनालोकनि।
भसिया गेलै ओ सबटा पाण्डुलिपि
जाहिपर टंकित छल
हमर अहाँक प्रेमक 'रोजनामचा'
अपनहि लिखल भ' गेल अछि अपठनीय
जेना लिखल होअय
ओ कोनो कीलाक्षर लिपि मे।
नहुँए नहुँए भेल जा रहल ई संबंध
आब विषय पुरातत्वक
की आओत कोनो पुराविद हमर हृदयक टीलादिस,
की हएत हमरो अंतःस्थल उत्खनित,
की चलाओत ओ कोदारि हमर कामनाक परतीपर,
की हेतैक हमरो वेदनाक कार्बन डेटिंग?
एहन असंख्य प्रश्नाकुलताक मध्य
धँसल जा रहल अछि रोज एक फुट
हमर नेहनगरी
भए सकैछ जकर नाम
राखि दैक क्यो
प्रेम घाटी सभ्यता।
3). संक्रमण
प्रगतिशीलताक धाह मे जरैत आबि रहल अछि संस्कारक देह अदौसँ,
ओहिना जेना सुखायल जारनि आगि पबिते बनि जाइछ दावानल लगले
कहलनि बाबा, हौ गेलियै बिसरि मंत्र दूर्वाक्षतक
शब्द मंत्रक अछि भीत जकाँ ढहि गेल ओहिना
जेना सतासीक बाढि मे भसिया गेल छल दक्षिणबरिया घर हमर
छथि स्तब्ध ओ अपना चिनबार पर देखि एहि उपनिवेशन केँ,
देखलनि बहुत ओ आक्रमण शक, हूण, कुषाणक,
मुदा कोना बना लौथ ओ गृहस्वामिनी बेचन मड़रक नातिन केँ,
लागल ठकमूडी बूढहा केँ मात्र ई सोचिते,
चार पर खपड़ा छाड़ैत ओ चरित्र
आ समधिभोजले बिझहो करेबाले कल जोड़ैक मुद्रा
कहलनि ओ, कर' बरू कतबो आँठि उफहँत तोँ सब समाज केँ,
बकसि दे हमरा, लोटा महँक अछिंजल सेहो सूखा गेल हमर देखि ई तमाशा,
नै गाम लेखेँ ओझा आ ने ओझा लेखेँ गाम,
आब तँ सौंसे संसार लागि रहल बताह हमरा।
4). गोहारि
माय! आइ तोँ जेबहीक
जाइते छिहीक सब बेर
कहाँ एना होइत छैक कोनो बेर
जे तोँ रहि जाइत छिहीक
सब दिन लेल।
मुदा नै जानि किएक
एहि बेर हमरा लगै छौक
जे तोरा अपन यात्राक स्थगनक
आदेश द' देबाक चाहियौक।
तोहर उपस्थिति आ अनुपस्थितिक मध्य जे एकात्म रहैक
से छैक आब? नै छैक!
देखलहिक नै, कोना सह-सह करैत रहौक
चण्ड मुण्ड सब तोरा आँगन मे
आइ महिखासुर स्वयँ तोहर पूजेगरी भेल छौक
कतेको शुम्भ निशुम्भ मास्क लगा
अर्घ्यी पंचपात ल' बैसल छौक
जकर मास्क तोहर जतराक बाद जेतैक खूजि
आ रक्ताभ हुअय लगतैक समूच्चा परिदृश्य
आइ जखनि तोहर चाल मे सहस्त्रो कान्ह लगतौक
तँ ओहि मे बहुतो लोकक मष्तिष्क मे बान्ह तोड़ि,
कल्हुका घिनायल पटकथा लिखा रहल हेतैक
तेँ हे माय! गोहारि छौक तोरा सँ
जे आइ जखनि तोरा ल' उतरबौक पानि मे
तँ तोँ नै छोड़बिहीन हाथ हमर
अपन पुत्र-पुत्रादिक अस्तित्वक रक्षार्थ
तोँ रोकि दिहीक प्रस्थान अपन।
5). टोकन
बैंक मे पाइ भेटबा सँ पहिने
भेटैत छैक टोकन
जकरा जेबी मे राखि, लोक परतारैत अछि मोन केँ
एहि अजस्त्र हेंज मे छी हमहूँ एकटा प्रत्याशी
ओहि टोकन केँ देखि-देखि
मनुक्ख घोरैत अछि आशाक नेबाड
बनबैत अछि भविष्यक मारिते रास चित्र
रोपैत अछि नेहक गाछ
सजबैत अछि सुखक बंदनवार
अहाँ हमर ओहने ‘टोकन’ तँ छी.
6). अध्यादेश
ओना तँ बहुतो कारण गिना सकैत छी हम
एहि गप्पक समर्थन मे जे
एहि सृष्टिक समस्त कार्यवाही
तत्काल प्रभाव सँ स्थगित कएल जेबाक चाही
मुदा से जँ नहियो भ' सकैछ संभव
तँ एतेक गोहारि करब हम अबस्से
ओहि सृष्टिनियंता ब्रह्मा सँ
जे ओ स्त्री निर्माणक फैक्ट्री
बन्न क' लैथ किछु दिनक लेल
मारि देथुन ताला वात्सल्यक
ओहि कोठली मे
प्रेम भ' जेबाक चाही अदृश्य
समस्त परिदृश्य सँ
अलोपित भ' जाइ करूणा ओहिना
जेना सूर्यक उपस्थिति मे अन्हार
प्रतिबंधित भ' जाइक
यत्र नार्यस्तु बला फूसियाहा मंत्रजाप
मनुक्ख अर्जित कएलक अछि
धराक स्त्रीहीन होएबाक श्राप
आबहुँ ई अध्यादेश शीघ्रहि
जे भेलीह पृथ्वी आइ सँ स्त्रीरहित
एहि सँ बढि केँ मातृऋण सधएबाक उपक्रम
की भ' सकैछ आजुक समय मे आर कोनो?


text:
जलेश्वर. मैथिली भाषाक बालकथा संग्रह ‘कोइली घूरि आउ’ शुक्रदिन, 15 मार्च 2013 कें एक समारोह बीच विमोचन कएल गेल अछि. विमोचन फिडा इन्टरनेशनलक कन्ट्री डाइरेक्टर पाइभी लेपानेन आ एमनेष्टी इन्टरनेशनल नेपालक केन्द्रीय अध्यक्ष शम्भु ठाकुर कएलनि. युवा पत्रकार सुजीत कुमार झा द्वारा लिखित पुस्तकमे 27टा कथाक समावेश कएल गेल अछि. नेपाल पत्रकार महासंघ महोत्तरीक जलेश्वर स्थित सभा कक्षमे आयोजित समारोहमे वक्तासभ बालकथा संग्रहकेँ प्राथमिक विद्यालयक पाठ्यक्रममे समावेश करयकेँ मांग कएलनि. मैथिली भाषा साहित्य लेखन क्षेत्रमे युवासभ सक्रिय भऽ लागि रहल प्रति वक्तासभ प्रशंसा व्यक्त करैत मैथिलीकेँ आम लोक संग जोडएकेँ मांग कएलनि.
पुस्तककेँ विमोचन करैत फिडा इन्टरनेशनल नेपालक कन्ट्री डाइरेक्टर लेपानेन मैथिली भाषा संसारक सभ सँ मधुर भाषा रहल चर्चा करैत एकरा विकासमे फिडा गम्भीरता पूर्वक काज कऽ रहल जानकारी देलनि. मातृभाषामे पढाई भेला सँ धियापुताकेँ प्रगति होइत अछि ई सत्यकेँ सभकेँ बुझए पडत ओ कहलनि. दोसर प्रमुख अतिथि शम्भु ठाकुर मैथिली भाषा साहित्यमे मानव अधिकारक बात सभ उठाबए साहित्यकार सभ सँ आग्रह कएलनि. मैथिली भाषाक वरिष्ठ साहित्यकार डा. राजेन्द्र विमल धियापुता सँ जुड़ल साहित्यकेँ रचना पर जोड देबए युवा साहित्यकार सभकेँ सल्लाह दैत कहलन्हि धियापुते सँ मैथिली पढएकेँ बातावरण बनाबए पड़त. जनकपुर अञ्चल प्रहरी कार्यालयक बरिष्ठ प्रहरी उपरीक्षक शिव लामिछाने मैथिली भाषा साहित्यकेँ स्वर्णिम इतिहास रहल चर्चा करैत एकरा रोजी रोटी सँ जोडएकेँ मांग कएलनि. नेपाल पत्रकार महासंघ धनुषाक अध्यक्ष राम अशिष यादव मैथिली भाषाक विकासक लेल प्रकाशन संस्था स्थापना पर जोड़ देलनि. साझा प्रकाशन टाइपकेँ सरकारी स्तर सँ प्रकाशन गृह स्थापनाक ओ मांग कएलनि.
एहि अवसर पर महोत्तरी शाखाक अध्यक्ष हरि प्रसाद मण्डल, नागरिक समाजक अगुवा अमर चन्द्र अनिल, युवा नेपालक अध्यक्ष राज कुमार यादव, श्याम सुन्दर शशि, राजेश कुमार कर्ण, मनोज मुक्ति, प्रदीप यादव, वजरंग नेपाली, तमलोपाक सुरेश पाण्डे, एमनेष्टी इन्टरनेशनल महोत्तरीक अध्यक्ष धु्रव राय, शेष नारायण झा, आफन्त नेपालक कार्यक्रम संयोजक जय प्रकाश मण्डल, कोइली घूरि आउ पुस्तकक लेखक सुजीत कुमार झा, पत्रकार अमर कान्त 'अमर' अपन बात रखलनि. (समाद स्रोत)
पुस्तककेँ विमोचन करैत फिडा इन्टरनेशनल नेपालक कन्ट्री डाइरेक्टर लेपानेन मैथिली भाषा संसारक सभ सँ मधुर भाषा रहल चर्चा करैत एकरा विकासमे फिडा गम्भीरता पूर्वक काज कऽ रहल जानकारी देलनि. मातृभाषामे पढाई भेला सँ धियापुताकेँ प्रगति होइत अछि ई सत्यकेँ सभकेँ बुझए पडत ओ कहलनि. दोसर प्रमुख अतिथि शम्भु ठाकुर मैथिली भाषा साहित्यमे मानव अधिकारक बात सभ उठाबए साहित्यकार सभ सँ आग्रह कएलनि. मैथिली भाषाक वरिष्ठ साहित्यकार डा. राजेन्द्र विमल धियापुता सँ जुड़ल साहित्यकेँ रचना पर जोड देबए युवा साहित्यकार सभकेँ सल्लाह दैत कहलन्हि धियापुते सँ मैथिली पढएकेँ बातावरण बनाबए पड़त. जनकपुर अञ्चल प्रहरी कार्यालयक बरिष्ठ प्रहरी उपरीक्षक शिव लामिछाने मैथिली भाषा साहित्यकेँ स्वर्णिम इतिहास रहल चर्चा करैत एकरा रोजी रोटी सँ जोडएकेँ मांग कएलनि. नेपाल पत्रकार महासंघ धनुषाक अध्यक्ष राम अशिष यादव मैथिली भाषाक विकासक लेल प्रकाशन संस्था स्थापना पर जोड़ देलनि. साझा प्रकाशन टाइपकेँ सरकारी स्तर सँ प्रकाशन गृह स्थापनाक ओ मांग कएलनि.
एहि अवसर पर महोत्तरी शाखाक अध्यक्ष हरि प्रसाद मण्डल, नागरिक समाजक अगुवा अमर चन्द्र अनिल, युवा नेपालक अध्यक्ष राज कुमार यादव, श्याम सुन्दर शशि, राजेश कुमार कर्ण, मनोज मुक्ति, प्रदीप यादव, वजरंग नेपाली, तमलोपाक सुरेश पाण्डे, एमनेष्टी इन्टरनेशनल महोत्तरीक अध्यक्ष धु्रव राय, शेष नारायण झा, आफन्त नेपालक कार्यक्रम संयोजक जय प्रकाश मण्डल, कोइली घूरि आउ पुस्तकक लेखक सुजीत कुमार झा, पत्रकार अमर कान्त 'अमर' अपन बात रखलनि. (समाद स्रोत)
Tags: हालचाल


text:
मारवाड़ी भाषा
मारवाडी राजस्थानमे बाजय जाए वाला एक क्षेत्रीय भाषा छी। ई राजस्थान के एक मुख्य भाषासभमे सँ एक अछि। मारवाडी गुजरात, हरियाणा आ पूर्वी पाकिस्तानमे सेहो बाजल जाइत अछि। एकर मुख्य लिपि देवनागरी छी। एकर अनेकौं उप-बोलीसभ सेहो अछि।
मारवाडी के स्वयम् के कोनो लिपि जेकरा मोडिया लिपि सेहो अछि। मुद्दा ई लिपि के विकासमे राजपुताना राजरस्थान के राजा-महाराजा (वर्तमानमे राजस्थान राज्य) आ राजस्थान सरकार कोनो विशेष ध्यान नै देलक। पिछला ४०-५० सालसभसँ ई भाषा के विकास पर बातसभ तँ बहुत होइत रहल अछि मुद्दा कार्य के मामलामे कोनो विशेष प्रगति नै देखल गेल। ई दिनसभ सन् २०११ सँ कोलकाता के श्री शम्भु चौधरी ई दिशामे बहुतरास कार्य केनए अछि। राजस्थानी भाषा के लिपि के सन्दर्भमे ई गलत प्रचार कएल जाइत रहल कि एकर लिपि देवनागरी अछि जखन कि राजस्थान के पुरान दस्तावेजसभसँ पता चलैत अछि कि एकर लिपि मोडिया अछि। ओ लिपि के महाजनी सेहो कहल जाइत अछि। मुद्दा मोडिया लिपि के सेहो महाजनी लिपि कहल जाइत अछि। किछ लोग मोडी लिपि के ही मोडिया लिपि मनैत रहल। जखन एकर विस्तारमे देखल गया तँ दुनु लिपिमे अधिक अन्तर अछि। आगा विस्तारसँ ई बात पर चर्चा होएत।
बोलीसभ[सम्पादन करी]
जर्ज अब्राहम ग्रियर्सन राजस्थानी बोलीसभक पारस्परिक संयोग एवं सम्बन्धसभक विषयमे लिखल तथा वर्गीकरण कएल गेल अछि। ग्रियर्सनक वर्गीकरण एहि प्रकार अछि :- १. पश्चिमी राजस्थानमे बाजय जाए वाला बोलीसभ - मारवाडी, मेवाडी, ढारकी, बीकानेरी, बाँगडी, शेखावटी, खेराडी, मोडवाडी, देवडावाटी आदि। २. उत्तर-पूर्वी राजस्थानी बोलीसभ - अहीरवाटी आ मेवाती। ३. मध्य-पूर्वी राजस्थानी बोलीसभ - ढूँढाडी, तोरावाटी, जैपुरी, काटेडा, राजावाटी, अजमेरी, किशनगढ, नागर चोल, हडउती। ४. दक्षिण-पूर्वी राजस्थान - राङ्गडी आ सोन्धवाडी ५. दक्षिण राजस्थानी बोलीसभ - निमाडी आदि।
विशेषतासभ[सम्पादन करी]
राजस्थानी- मारवाडी भाषामे ' है ' वर्ण के लिपि नै । जेकर कारण ई भाषा देवनागरी लिपि के मोहताज अछि। ' है ' वर्ण फारसी मूलक होनाए बताएल जाइता अछि। ई ' सिन्धु' के " हिन्दु" बना देलक। जखन कि मूलतः ' है ' वर्णसँ पहिने 'इ' के मात्रा लगए सँ ही " इहैन्दु " शब्द बनवाक चाहि।
राजस्थानी- मारवाडी भाषामे 'सडक' के 'हैडक' बाजल जाइत अछि आ अनेकौं शब्द एहन अछि, जे 'है' के जगह 'स' के प्रयोगसँ अभिव्यक्त नै होएत। ओना हिन्दीमे सेहो 'है' के उच्चारण लिपि के अनुसार तँ "हई " होवाक चाहि, मुद्दा केवल सुविधा के लेल एकरा 'है' बाजल जाइत अछि।
मारवाडी भाषा के पारम्परिक लिपि[सम्पादन करी]
एकर लिपि मोडिया छी। ई दिनसभमे एकर प्रचलन प्रायः सामाप्त भऽ चुक अछि। सन् २०११ सँ कोलकाता के श्री शम्भु चौधरी पुनः ई लिपि पर नयाँ तरिकासँ कार्य केनाए शुरु करि देनए अछि।


text:
फसल क’ क्षणभर मे नष्ट करय वला टिड्डि कें दल बिहार पहुंचल गेल। बुधदिनक राइत एकर एकटा छोट दल रोहतास जिला कें कासच प्रखंड मे पहुंच गेल। राइते अधिकारि उपचार शुरू क’ देलनि परन्तु ओहिमे सं लगभग ओधा टिड्डि बक्सर कें ओर चैल गेल। एकरा संगे प्रयागराज (इलाहाबाद) केर ओर मे टिड्डि कें एकटा बहुत बड़का दल अखनो बनल अछि। अगर ओ दल बिहारक ओर रुख करत त’ बेसि परेशानी होयत। सरकार फायर ब्रिग्रेड सं ल’ सभ’ जरूरी दल क’ पहिने सं सजग केने अछि।
बिहार पहुंचा वला टिड्डि कें दल अखन धरि बहुत छोट अछि। अधिकारि कें अनुसार मात्र एक हजारक संख्या मे टिड्डी कोचस इलाका मे पहुंचल छल। पांच सौ क’ ओतय माइर देल गेल ,परन्तु बचल बक्सर कें ओर गेल अछि। बक्सर जिला क’ सेहो पूर्ण रुपे सावधान क’ देल गेल अछि। अहि बीच सरकार पहिने सं अलर्ट पर चैल रहल सभ’ अधिकारि क’ एक बेर फेर सं सवाधान क’ देल गेल अछि। संगे किसान क’ सेहो सजग क’ देल गेल अछि। हुनका टिड्डि कें जीवन चक्र सं ल’ ओकर उपचार केर विधि तक केर जानकारी द’ देल गेल अछि। मौक ड्रिल कें माध्यम सं हुनका समस्या सं निपटबाक जानकारी देल गेल अछि। लिहाजा किसान सेहो पूरा तयारी मे छथि।
किसान कें लेल एडवाजरी
-टिड्डी दल कें प्रकोपक स्थिति मे सभ’ किसान इकाठ्ठा भ’, थाली पीटय संग ढोल आ नगाडा सं तेज आवज करैत अपने सेहो शोर मचाबि।
-संभावित क्षेत्र कें किसान दवा आ दवा छिड़कय वला मशीन केर व्यवस्था पहिने सं क’ लेबाक अछि ।
-प्रकोप होबय पर लैम्बडासायहेलोथ्रीन 5 ईसी केर 10 मिली मात्रा प्रति लीटर पानी मे आ क्लोरपायरीफॉस 20 ईसी केर 2.5 सं 3 मात्रा प्रति लीटर पानी मे आ फिपरोलीन 5 इसी केर एक मिली मात्रा प्रति लीटर पानी आ डेल्टामेथ्रीन 2.8 ईसी केर एक सं डेढ़ मिली मात्रा प्रति लीटर पानी मे मिला क’ छिड़काव कयल जा सकेत अछि।
-छिड़काव कें लेल उपयुक्त समय रात्रि कें 11 बजे सं सुबह सूर्योदय तक होयत अछि। अहि समय छिडकाव केनाइ बेहतर होयत।


text:
लिपि
लिपि या लेखन प्रणालीक अर्थ होइत अछि कोनो भी भाषाक लिखावट या लिखैक ढङ्ग। लिपि आ भाषा दुई अलग अलग चीज होइत अछि । भाषा ओ चीज होइत अछि जे बोलल जाइत अछि, लिखाईके तँ कोनो भी लिपिमे लिख सकैत छी । कोनो एक भाषाक ओकर सामान्य लिपि सँ दोसर लिपिमे लिखनाए, ओहि तरहक वास्तविक अनुवाद नै भेल होए, ओकरा लिप्यन्तरण कहल जाइत अछि ।[१]
यद्यपि संसार भरिमे प्रयोग भ रहल भाषासभक सङ्ख्या अखनो हजार सँ बेसी अछि, तथापि अखन ई भाषासभ लिखैक लेल मात्र लगभग दुई दर्जन लिपिसभक मात्र प्रयोग भ रहल अछि । आर गहराईमे पहुचला पर पता चलैत अछि कि संसारमे मात्र तीन प्रकारक मूल लिपिसभ (या लिपि परिवार) अछि-
- चित्रलिपि (ideographic scripts) - चीन, जापान आ दक्षिण कोरियामे प्रयुक्त लिपिसभ,
- ब्राह्मी सँ व्युत्पन्न लिपिसभ - देवनागरी तथा दक्षिण एसिया आ दक्षिण-पूर्व एसियामे प्रयुक्त लिपिसभ ; तथा
- फोनेसियन (Phonecian) सँ व्युत्पन्न लिपिसभ - सम्प्रति युरोप, मध्य एसिया आ उत्तरी अफ्रिकामे प्रयुक्त लिपिसभ
सन्दर्भ सामग्रीसभ[सम्पादन करी]
- ↑ "Definitions of writing systems", Omniglot: The Online Encyclopedia of Writing Systems and Languages, www.omniglot.com, अन्तिम पहुँच २०१३-०६-२९।


text:
आकृति:मुख्य लेख सङ्ग्रह
अबुल पकिर जैनुलाअबदीन अब्दुल कलाम या डाक्टर एपिजे अब्दुल कलाम जकरा मिसाइल म्यान आ जनताके राष्ट्रपति कऽ नामसँ जानल जाइत छल, भारतीय गणतन्त्रक एगारहम निर्वाचित राष्ट्रपति छलाह । ओ भारतक पूर्व राष्ट्रपति, जानल मानल वैज्ञानिक आ अभियन्ता (इन्जिनियर)के रूपमे विख्यात छल । ओ मुख्य रूपसँ एक वैज्ञानिक आ विज्ञानके व्यवस्थापकके रूपम चारि दशक धरि रक्षा अनुसन्धान एवम् विकास संगठन (डिआरडिओ) आ भारतीय अन्तरिक्ष अनुसन्धान संगठन (इसरो) नेतृत्व केनए छल आ भारतक नागरिक अन्तरिक्ष कार्यक्रम आ सैन्य मिसाइलक विकासके प्रयासमे सेहो शामिल रहल छल । ओ ब्यालेस्टिक मिसाइल आ प्रक्षेपण यान प्राविधिकक विकासक कार्यके लेल भारतमे मिसाइल म्यानक रूपमे जानल जाए लगल । (पूरा लेख...)


text:
खबर अछि जे दिल्ली सं दरभंगा जाए काल स्वतंत्रता सेनानी सुपर फास्ट ट्रेन मे हुनकर तबियत अचानक खराब भs गेलन्हि. ई देखैत हुनका संग यात्रा करि रहल यूपी के वरिष्ठ नेता जनेश्वर मिश्रजी हुनका बलिया मे उतारि लेलखिन्ह आ अस्पताल मे भर्ती करा देलखिन्ह . मुदा कोनो खास सुधार नहिं भेलन्हि . एहि के बाद सीपीआई मधुबनी जिला मंत्री डा. हेमचंद्र झा हुनका दरभंगा लs आनलखिन्ह. भोगेन्द्र जी मधुबनी सं पांच बेर सांसद रहि चुकल छथिन्ह . किसान आंदोलन आओर स्वतंत्रता आंदोलन सं जुड़ल रहल छथिन्ह. मिथिला मे जमीन सं जुड़ल नेता मे हिनकर स्थान सभ सं आगां छनि.
नवका- पुरनका लेख सर्च करु...
भोगेन्द्र झा जीक हालत गंभीर
खबर अछि जे दिल्ली सं दरभंगा जाए काल स्वतंत्रता सेनानी सुपर फास्ट ट्रेन मे हुनकर तबियत अचानक खराब भs गेलन्हि. ई देखैत हुनका संग यात्रा करि रहल यूपी के वरिष्ठ नेता जनेश्वर मिश्रजी हुनका बलिया मे उतारि लेलखिन्ह आ अस्पताल मे भर्ती करा देलखिन्ह . मुदा कोनो खास सुधार नहिं भेलन्हि . एहि के बाद सीपीआई मधुबनी जिला मंत्री डा. हेमचंद्र झा हुनका दरभंगा लs आनलखिन्ह. भोगेन्द्र जी मधुबनी सं पांच बेर सांसद रहि चुकल छथिन्ह . किसान आंदोलन आओर स्वतंत्रता आंदोलन सं जुड़ल रहल छथिन्ह. मिथिला मे जमीन सं जुड़ल नेता मे हिनकर स्थान सभ सं आगां छनि.


text:
नवका- पुरनका लेख सर्च करु...
दीपावली आओर हुक्का-लोली
ऑर्कुट पर एकटा संगी छथिन्ह अल्का रंजन...अपन मिथिलांचल सं छथिन्ह...दीपावली सं एक दिन पहिने हुनकर स्क्रैप आयल जे सर मटिया तेल में हुक्का-लोली भिजौने छी कि नै?? सत्य कहल जाय त हम हुक्का लोली के अहि ठाम अयला पर एकदमे सं बिसरि गेल छलहुं..अल्काजी के स्क्रैप अयला पर मन गदगद भ गेल...मन भेल जे भरि पांज भरि क चुमि लिअ...मुदा एकटा तं ऑर्कुट छोड़ि कोनो जान पहचान नहिं..दोसर लड़की.... हुनका जतेक धन्यवाद देल जाउ कम छै... मुदा एहि बात सं मन में कचोटि सेहो भेल जे आई के जमाना के संगहि हम सभ सेहो बदलि गेलहुं अ... आओर हम सभं अपन परम्परा सं बड़ दूर आबि चुकल छी... परम्परा के बात छोडुं सभ किछु बदलि गेल अछि...पूजा-पाठ...दिया-बाती...डिबरी... मनाबय के रंग-ढंग सभ किछु... दिया-डिबरी के जगह आब बिजली के झालर...रंग बिरंगा बत्ती...चाइनीज सजावट के सामान लय लेलक अछि.
दिवाली आबय सं हफ्ता भर पहिने सं हुक्का लोली के तैयारी शुरू भय जाय छल...आओर एक दिन पहिने सं ओकरा मटिया तेल में भींगा कय रखि दैत छलहुं...सांझ होयते हम सभ बच्चा सभ हुक्का-लोली भांजय लगय छलहुं...ओना हुक्का-लोली भांजय के मिथिलांचल के परम्परा मूज...संठी में आगि लगा के जलावय के छै...आओर एहि में सं बचल संठी सं दिवाली के अगला दिन सूरज देवता के निकलय सं पहिने डगरा पीटय के रिवाज छै..ओना आब तं डगरा...सूप डेंगाबय के परम्परा सेहो खत्म भेल जा रहल अछि...एहि में जखन हम सभ बच्चा में सुतले रहय छलहुं त घर के चारु कात मां... दादी.. सभं डगरा पीटैत दरिद्रा के भगाबैत छलिह..
दिवाली के दिन घर-आंगन... दलान के गोबर सं नीपल जाइत छल...पानि सं धोयल जाइत छल... नबका नबका कपड़ा पहिन...पूजा पाठ कयल जाई छल...लक्ष्मी-गणेश जी के पूजा कयल जाइत छल ओकर बाद पटाखा फूलझड़ी छोड़ैत छलहुं...घऱ के चारु कात मट्टी के दिया-बाती...डिबरी जलाबय छलहुं..घर-घर जाक अपना सं बड़ लोक सभक आशीर्वाद लैत छलहुं..मुदा आब ओ सभ धीरे धीरे खत्म भ रहल अछि...आब त लगैत अछि सभ पाइयक खेल भ गेल अछि...रंग-बिरंगा झालड़ सं चमकल घर के आगां डिबरी वाला घर अन्हार में डूबल लागैत अछि...दिवाली सं पहिने आई काल्हि गिफ्ट देबय के परम्परा शुरू भ गेल अछि...मुख्य रूप सं ई ठीकेदार लोकनि के...दफ्तर में काम कराबय वाला के ..नेता अफसर सं काम निकलबाक लेल शुरू कअल गेल छल मुदा आब तं ई दिवाली के सभस प्रमुख परम्परा भ गेल अछि...कम पाई वाला लोक के तं कोनो गुजारे नहि छै...बाजार में सैकड़ों तरहक गिफ्ट के सामान मौजूद छै जे अंधाधुंध कमाई क रहल अछि...गिफ्ट के सामान बेचय वाला के चांदी भ रहल अछि...आं लोक लूटि रहल अछि...दीपावली पर लक्ष्मी जी आयताह कि तड़क भड़क में गरीबक खर्चा बढ़ा जाइत छथिन्ह...ओना मां लक्ष्मी सं इहे प्रार्थना रहत जे हे मां एहि दिवाली सभक घर धन बरसबियौ...सुख...शांति आओर समृद्धि के बरखा करिऔ.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
पोलियो पर अंकुश
देश भर मे चलाएल जा रहल पल्स पोलियो अभियान के सफलता देखय लेल मिल रहल अछि. नवका रिपोर्ट कहि रहल अछि जे बिहार मे कई मास सं पोलियो के एकोटा मामला देखय लेल नहि मिलल अछि.
ई नीक खबर अछि. बिहार मे पोलियो के मरीज के संख्या काफी बढ़ि गेल छल. लोक सभ परेशान छलखिन्ह. मुदा पिछला किछ साल सं चलाएल गेल पल्स पोलियो अभियान के कारण एहि पर अंकुश लागल अछि.
एहि मामला मे आईसीएमआर के कहनाय अछि अगर एहन हाल रहल त कहि सकय छी जे देश पोलियोमुक्त भ रहल अछि. देश सं पोलियो के उन्मूलन भ रहल अछि. ई एकटा पॉजिटिव खबर अछि.
आईसीएमआर के अनुसार बिहार मे करीब डेढ़ साल सं वाइल्ड पोलियो वायरस-तीन आओर करीब नौ मास सं वाइल्ड पोलियो वायरस-एक के एकोटा मामला नहि देखल गेल अछि.
बिहार मे पोलियो...कालाजार...खसरा एहि सभ के दिशा मे सरकार के तरफ सं नीक प्रयास भ रहल अछि. किछ गैर-सरकारी संगठन सेहो जोर-शोर सं जुटल अछि.
एहि क्षेत्र मे दुनिया के दोसर सभसं धनी आदमी आओर माइक्रोसॉफ्ट के संस्थापक बिल गेट्स के बिल एंड मेलिंडा गेट्स फांउडेशन सेहो काज करि रहल अछि. बिल गेट्स किछ दिन पहिने बिहार सेहो आएल छलाह.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
श्वेताक जन्मदिन पार्टी सं डेरा त आबि गेलौं मुदा आब ध्यान श्वेता सं हटि क अल्का पर अटैकि गेल. एकदम सं फ्लैशबैक मे चलि गेलहुं. कॉलेजक दिन याद आबि गेल.
बारहवीं के बाद कॉलेजक पहिल दिन. आओर ई पहिल दिन कहिओ नहि भूलय वाला. एहि दिन मिलल छलीह अल्का. क्लास मे विद्यार्थी सभ के इंट्रोडक्शन चलि रहल छल. सभ अपन-अपन परिचय द रहल छलखिन्ह.
परिचय सं पता चलय जे हम आओर अल्का दूनु मूल रूप सं दरभंगा सं छी. बिहार सं आओर कइटा छात्र छलखिन्ह मुदा जखन बात अपन शहर के होए त लगाव कनि बेसि बढ़ि जाएत अछि.
अल्का...यानी मैथिल ब्यूटी...यानी सभ सं अलग. एकदम सं मासूम. एकटा अलगे भोलापन लेने. मन सं...दिल सं एकदम आईना जकां साफ. एहि दुनिया के छल-कपट...होशियारी सं एकदम दूर.
बोली त अतेक मीठ... जेना आवाज मे मिश्री घुलल होए. एकदम सं बच्चा जकां मासूमियत लेने. केतबो खिसिआएल छी अल्का के आवाज सुनि लिअ सभ छूमंतर.
मैथिल लोक त ओहिना मीठ होए छथिन्ह...आ मैथिली अपना मे सभ सं मिठास लेने... मुदा अल्का के हिन्दी... अंग्रेजी सेहो ओतबे मीठ. मंदिरक घंटी जकां मन के प्रसन्न करि देबय वाला. हजारों-लाखों लोक मे एकटा मुश्किल सं मिलत अहां के अल्का जकां.
मिलनाए-जुलनाए ऐना जेना अपन घर -परिवार के एकटा सदस्य होतीह. सादगी एहन जे अहांक मुंह सं अनायास निकलि जाएत...ब्यूटी. जिनका श्रृंगार के कोनो जरूरते नहि होए.
पढ़ाई मे सेहो बड़ तेज. अपन विषय पर नीक पकड़ि. दोस्ती बढ़ैत गेल. खनाए-पीनाए...पढ़नाए-लिखनाए... घुमनाए-फिरनाए... लाइब्रेरी...फिल्म...मार्केटिंग सभ संगे-संग.
लड़का -लड़की के कोनो बंधन नहि. गाम घर सं दूर दिल्ली मे सभ बंधन सं मुक्त. पढ़ाई...क्लास के बाद कहिओ सीपी... जनपथ त कहिओ एनएन मार्केट... कमला मार्केट... करोलबाग... लालकिला त अक्षरघाम मंदिर घुमनाए होएत रहल.
हाथ मे हाथ लेने... कन्हा पर हाथ रखने घुमए मे... गली-मोहल्ला मे मकई केर भुट्टा... गोल-गप्पा खाए मे. इंडिया गेट के पास भेल-पुरी आओर आइसक्रीम के सामने फाइव स्टार होटलक मेनू फीका पड़ि जाएत छल.
प्रगति मैदान के फेयर होए आ दिल्ली हाटक झाल-मुरही सेहो एहन तृप्ति देएत छल जेहन कोनो पकवान नहि देत. कहि सकय छी जे एहि सभ मे समय आओर संगत के असर होए छै.
मंडी हाउस मे होए वाला कोनो कार्यक्रम होए...गीत-संगीत होए आ फेर दिल्ली मे होए वाला दोसर समारोह सभ. एहि सभ मे दूनु गोटे के संग-संग समय गुजारनाए जेना पढ़ाई-लिखाई के लेल एकटा नवका ऊर्जा प्रदान करैत छल.
हमर दूनु के बेसि समय संगहि-संग गुजरय लागल. मनहि-मन हुनका प्रति प्रेम सेहो उमड़य लागल. अल्का के बिना एकहुं पल बितैनाए मुश्किल लागैत छल. हुनकर गैरमौजूदगी विचलित करय जेना भ जाएत छल.
एहन नहि रहय जे एकदम सं दीवाना जकां हाल रहय मुदा अगर कोनो क्लास...कोनो ठाम जतए हुनका होबाक चाही छल...ओतए नहि देखला पर लागैत छल जे कखन अएतीह. एक-एक पलक इंतजार भारी लगैत छल.
दिन मस्ती सं गुजरि रहल छल. पढ़ाई-लिखाई एकदम जोर सं चलि रहल छल. अल्का के संग रहला के कारण कहि सकय छी दोगुना उत्साह सं भ रहल छल.
करीब आठ मास बाद 14 फरवरी के वैलेंटाइन डे पर कॉलेज मे मस्ती चलि रहल छल. सभ अपन-अपन प्रेमक इजहार करि रहल छलखिन्ह. नव-नव जोड़ी सेहो बनि रहल छल.
मुदा जखन अल्का के बारी आएल त ओ कहलीह जे ओ 'इन रिलेशन' छथीह आओर लड़का मुम्बई मे काज करैत अछि. ई सुनतहि जेना वज्रपात भ गेल. अचानक सभ किछ बदलल लागए लागल.
हमर बारी आएल त हम सेहो कहि पाछां छोड़ैलहुं जे हमरो एकटा लड़की सं प्रेम अछि आओर ओ हमर अपने दिस के छथिन्ह. एहि के कोनो गलती सेहो नहि छल. मुदा अल्का समझलीह जे ओ कोनो दोसर लड़की के गप्प भ रहल अछि.
खैर एकर असर आओर दोसर काज पर नहि पड़ल... अल्का के व्यवहार मे सेहो कोनो बदलाव नहि आएल मुदा हमरा मन मे एकटा कांट त चुभि चुकल छल. जे ओ कोनो दोसर लड़का के चाहैत छथीह.
एम्हर अल्का एक दू बेर हमर मनक थाह लेबय के कोशिश करलीह. हम कोनो नहि कोनो खिस्सा-कहानी सुना हुनका भरमा दिएन्हि. हम ई कहि टालि दए छलौं जे एहि मे जे करताह से बाबू जी करताह. अखन अपन भविष्य के बारे मे सोचनाए नीक रहत.
किछ दिन केर बाद ई आएल-गेल बात भ गेल... सभ किछ पहिनहि जकां चलय लागल.
कॉलेज खत्म भेलाह के बाद हुनकर सेलेक्शन आईआईएम अहमदाबाद मे भ गेलन्हि आओर हम जर्नलिज्म के पढ़ाई करय लेल चलि गेलहुं.
फोन...मेल...चैट सं संपर्क बनल रहल. गाम जाए काल दिल्ली हमरा सं मिल क जाए छलीह... आओर छुट्टी मे हुनकर बेसि समय हमरे संग दिल्ली मे बीतय छलन्हि.
मैनेजमेंट करला के बाद ओ एकटा नीक एमएनसी मे लागि गेलीह आओर एम्हर हमहुं एकटा नीक चैनल मे काज रहय लागलहुं. जिनगी अपन रफ्तार सं चलि रहल छल.
मुदा नौकरी के बाद पहिल होली हमरा लेल नीक नहि रहल. होली के बाद छुट्टी सं अएला के बाद ओ हमरा सं लिपटि क जी भरि कनलीह. हम हुनकर पीठ...बाल सहलाबैत बेर-बेर कनय के कारण पूछैत जा रहल छलौं आओर औ फफकैत जा रहल छलीह.
जखन कतैन-कनैत मन किछ शांत भेलन्हि त कहलीह जे हुनकर शादी अमेरिका मे रहय वाला एकटा सॉफ्टवेयर इंजीनियर सं तय भ गेलन्हि. लड़का अपने दिस के मैथिले छथिन्ह.
आब लड़खड़ाए के बारी हमर छल. एक त हुनकर कानय के कारण पहिनहि सं दिलक धड़कन तेज छल कोनो अनहोनी के आशंका सं. हुनकर गप सुनि एकदम सं सन्न रहि गेलहुं.
हम जेना एकदम सं पात्थरि बनि गेलहुं. आब हमहुं कानय लागलहुं. आंखि सं लोर नहि खसि रहल छल मुदा छाती फाटि रहल छल.
जखन घंटा-डेढ़ घंटा केर बाद मन किछ शांत भेल त अपना सं अलग करैत हुनका कहलिएन्हि जे अहां तं कहय छलौं जे अहां मुम्बई मे रहय वाला कोनो लड़का के संग 'इन रिलेशन' मे छी... फेर ई कि भेल?
ओ फेर सं फफैक पड़लीह आओर केहुना क बोललीह जे गाम-घर... अपना शहर सं बाहर रहनाए कोनो लड़की के लेल बड़ कठिन होए छै... फेर दरभंगा जैसन छोट शहर से एकदम सं मेट्रो...राजधानी दिल्ली मे रहनाए त आउरो.
कॉलेज मे सिंगल लड़की पाछां कउटा लड़का पड़ल रहय छै. एहिठाम जखन लोक के पता चलि जाए छै कि फलां लड़की ककरो संग रिलेशन मे छै त ओहि लड़की के लड़का सभ प्यार के नजर सं नहि देखय छथिन्ह .फ्लर्ट करय के नहि करय छथिन्ह.
एहि लेल अहां देखबय जे ऑर्कुट...फेसबुक आओर दोसर ठाम लड़की सभ अपन स्टेट्स मे 'इन रिलेशन' लिख दए छै जेहि सं लड़का सभ के फ्लर्टिंग सं बचल रहय.
हमहुं एहि चलते सभ के कहने छलहुं जे इन रिलेशन छी. जेहि सं कॉलेजक लड़का संभ प्रेम--प्यार के नजर सं नहि देखय.
आओर अहां ओतेक दिन हमरा संग रहलौं अहां के ई नहि लागल जे हम सिर्फ लड़का सभ के लेल ऐना कहने छलौं. मुदा हमर छोड़ु अहां तं रिलेशन मे छी न?
आब रहल नहि गेल. एकदम सं करेज फाटि गेल. ओतेक देर सं जे अपना के रोकने छलहुं जोर-जोर सं कानय लागलहुं. कहलिएन्हि जे हमरो त अहि जकां हाल अछि. हमरा लेल त अहीं सभ किछ छलहुं. जखन अहांक मुंह सं इन रिलेशन के बात सुनलहुं त हमहुं ओहे बात कहि देलहुं.
मुदा हमर बात मे ई सच्चाई रहय जे लड़की अपने शहर के छथीह. अहां हमरे शहर के छलहुं... आओर अहां के बारे मे मां-बाबूजी ना नहि कहि सकय छलखिन्ह.
अल्का के लेल त जेना करेज के संग घरती सेहो फाटि गेल होए. आह करैत कहलीह. हे भगवान ई कि भ गेल. हितेन अहां हमरा किनओ हिंट देने रहितौं त ई नहि भेल रहैत. अहां अगर एकहुं बेर अपन दिलक हाल हमरा कहने रहतौं त हम ई नहि होए देतहुं.
ई कहि ओ अपन दूनु हाथक मुक्का सं हमर सीना पर मारय लगलीह.
आओर आई हेट यू.... आई हेट यू कहैत अपन बैग उठा दरवाजा खोलैत बाहर निकलि गेलीह. हम रोकय के कोशिश करलहुं मुदा ओ तेजी सं झटकारैत चलि गेलीह.


text:
कार्यक्रम एहि तरहे अछि.12 मई 2011 वृहस्पति दिन , शीतला माता मंदिर, लाजपत नगरभोर 10:30 बजे पूजाक शुभारम्भ12 बजे सं समुचित मैथिली सीतायण वाचन एवं प्रसाद वितरणसांझ 7:30 बजे धरि माँ जानकीक मैथिली कीर्तन आ भजन
नवका- पुरनका लेख सर्च करु...
दिल्ली मे सीतानवमी
अपना सभ साल भरि लsदsक सभ भगवान के पावनि-त्योहार... जयंती... अष्टमी... नवमी मनावौत छी. दूर्गापूजा... रामनवमी... कृष्ण जन्माष्टमी... महावीर जयंती... बुद्धजयंती... परशुराम जयंती... विश्वकर्मा पूजा... महाशिवरात्री आओर नहि जाने कोन-कोन? मुदा अपना सभ मैथिल जिनका सं सभ सं बेसि जुड़ल छी हुनका बिसरौने छी.
माँ जानकी मिथिलाक जननी छथि आ हुनके नाम सं मिथिलाक नाम अछि. माँ जानकी मिथिलाक धिया छलीह. मिथिलाक सीतामढ़ी मे प्रकट भेल छलीह. देश-दुनिया के कष्टके दूर करय लेल मिथिला मे अएलीह. मुदा दुनिया के कष्ट दूर करय वाली मां जानकी के हम सभ आई सिर्फ कष्टे मे याद करय छी.
हम सभ नीक सं सीतानवमी नहि मनाबय छी. कतेक लोक के एहि बारे मे पता सेहो नहि छनि. एहि बेर 12 मई के सीता नवमी अछि. हमरा सभ मैथिल के एहि पावनि के धूमधाम सं मनाबय के अछि. एकरा अहां मिथिलानी दिवस के रूप मे सेहो मना सकय छी.
एहि के लेल हमरा सभ के यूथ ऑफ मिथिला के धन्यवाद देबाक चाही जे एहि बात पर ध्यान द एकरा जोर-शोर सं मनाबय जा रहल छथिन्ह. एकर शुरूआत दिल्ली सं भ रहल अछि. सीता मैया विश्व मे धैर्य आ पतिव्रत धर्मक प्रतीक छथीह.
अहां सभ अपन-अपन गाम घर मे सेहो सभ गोटे मिलsक सीतानवमी मनाबी. एकरा बड़का स्तर पर मनाउ. छुट्टी लेबय पड़य त लिअ. पहिने मिथिलाक बड़ लोक आओर संस्था सभ सीतानवमी के राष्ट्रीय स्तर पर मनाबय के कोशिश मे लागल रहलाह. मुदा कामयाबी नहि मिललन्हि. एकरा अहां बदलि कs राखि दिअ.
आब यूथ ऑफ मिथिलाक प्रयास सं लगैत अछि ई संभव भ सकैत अछि. किएक त अखन धरि एहि सं जुड़ल मिथिलाक युवा जे ठानलाह ओ पूरा करलाह. चाहे सामा चकेवा होए आ जुड़शीतल. उम्मीद अछि एहि मे सेहो अहां सभक सहयोग मिलतन्हि.
एहि बेर एकर शुरुआत दिल्ली के लाजपत नगर स्थित शीतला माता मंदिर सं भ रहल अछि. 12 मई के गुरुवार अछि. एहि दिन 12 बजे सं राति के साढ़े आठ बजे धरि कई तरहक कार्यक्रम राखल गेल अछि.
अहां सभ के यूथ ऑफ मिथिला परिवार तरफ सं न्योत अछि जे सपरिवार आबि सीता मातापूजाक लाभ उठाऊ आ माँ सीताक आशीर्वाद संगे सीतायण वाचन के पुण्य कमाउ.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
क्रिकेट
क्रिकेट एक ब्याट आ बलक सामूहिक खेल छी जकर शुरुआत दक्षिणी इङ्ल्यान्डमे भेल छल । एकर सभ सँ प्राचीन निश्चित सन्दर्भ सन् १५९८ मे भेटैत अछि, अखन ई खेल १०० सँ बेसी देशसभमे खेलल जाएत अछि । एक क्रिकेट प्रतिस्पर्धामे ११ खेलाडीसभक दुई समूह होएत अछि[१] ई खेल घासक मैदानमे खेलल जाएत अछि, जकर केन्द्रमे भूमिक एक समतल २२ गज (२० मी) लम्बा पट्टी होएत अछि जकरा पिच कहल जाएत अछि । स्टम्प लकड़ी सँ बनल होएत अछि, जकरा पिचक दुनू दिस गाड़ल जाएत अछि आ ओकर प्रयोग एक लक्ष्यक रूपमे कएल जाएत अछि । बलर क्षेत्ररक्षण टिमक एक खेलाड़ी होएत अछि, जे बलिङक लेल एक कड़ा, चमड़ाक मुट्ठी आकारक ५.५ औंस (१६० ग्रा) बलक एक विकेटक नजदिक सँ दोसर विकेटक दिस करैत अछि, जकरा विपक्षी टिमक एक खेलाड़ी बल्लेबाजद्वारा बचाएल जाएत अछि ।
क्रिकेटक बहुतेक प्रारूप अछि, एकर उच्चतम स्तर टेस्ट क्रिकेट छी, जहिमे वर्तमान प्रमुख राष्ट्रिय टिमसभ भारत, अस्ट्रेलिया, दक्षिण अफ्रिका, इङ्ल्यान्ड, श्रीलंका, वेस्ट इन्डिज, न्युजिल्यान्ड, पाकिस्तान, जिम्बाब्वे , बंगलादेश, अफगानिस्तान और आयरल्यान्ड छी ।[२] सन् २०१८ अप्रैलमे, आइसिसी घोषणा केलक की ओ १ जनवरी २०१९ सँ ओ अपन सम्पूर्ण १०४ सदस्यसभकें ट्वान्टी२० अन्तर्राष्ट्रिय दर्जा प्रदान करत ।[३]
क्रमानुसार टेस्ट क्रिकेटक बाद एकदिवसीय अन्तर्राष्ट्रिय क्रिकेटकें गिनल जाएत अछि जकर पिछ्ला उपाधि २०१५ क्रिकेट विश्वकप अस्ट्रेलिया जीतने छल । क्रिकेट विश्वकप प्रतियोगिता २०० सँ बेसी देशसभमे टेलिभिजन पर देखल जाएत अछि आ अनुमानतः २ बिलियन सँ अधिक दर्शक देखवाक अनुमान रहैत अछि ।[४]
इतिहास[सम्पादन करी]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ क्रिकेट के नियम : नियम 1
- ↑ 1 जनवरी 2009 के अनुसार
- ↑ "T20s between all ICC members to have international status"।
- ↑


text:
विकिपिडिया:बोटसभ
बोट शब्द रोबोट सँ निकालल गेल अछि जे एकटा स्वचालित वा अर्धस्वचालित यन्त्र होएत अछि जे विकिपिडियामे भेल लेखसभके व्यवस्थित करेक अभिप्रायसँ काम करएत अछि । एहिसभ मानव प्रयोगकर्ताक रुपमे लेखसभके निर्माण, विस्तार वा अन्य कार्यसभ करि सकएत अछि । बोट प्राय एकटा प्रोग्रामिङ्ग भाषामे लिखित कोड होएत अछि जे निश्चित कार्यसभक सम्पन्न करएत अछि । प्रायः प्रयोग होबएवाला पाइथन, पर्ल, एप्पल स्क्रिप्ट, डट नेट आदि छी । बोट बहुतेक जल्दी जल्दी सम्पादन करएमे सक्षम होएत अछि तथा यदि एहिसभ गलत तरिकाद्वारा निर्मित अथवा सञ्चालित केल गेल तहन विकिपिडियामे क्षति पहुँचा सकएत अछि । मैथिली विकिपिडियामे मेटा अनुसारे बोट नीति लागु केल गेल अछि मुदा अपनो बोट नीति अनुसार कुछ फेर बदल केल गेल अछि ।
इतिहास[सम्पादन करी]
पहिने बोटसभ विकिमिडिया परियोजनासँ लेखसभ कमे समयमे बनाबएत छल जहि कारण विकिपिडियामे बोट नीति अपनाबल गेल ।
बोट नीति[सम्पादन करी]
बोटसभ निकसँ मैथिली विकिपिडियामे कार्यसम्पादन कऽ सकए तहिद्वारे बोट नीति बनाबल गेल अछि ।


text:
सामाजिक सञ्जाल
सामाजिक सञ्जाल या सोसल मिडिया पारस्परिक सम्बन्धक लेल अन्तर्जाल या अन्य माध्यमसभद्वारा निर्मित आभासी समूहसभकें सन्दर्भित करैत अछि। ई व्यक्तियसभ आ समुदायसभकें साझा, सहभागी बनेबाक माध्यम छी। एकर उपयोग सामाजिक सम्बन्ध वाहेक उपयोगकर्ता सामग्री संशोधनक लेल उच्च पारस्परिक मञ्च बनेबाक लेल मोबाइल आ वेब आधारित प्रौद्योगिकिसभक प्रयोगक रूपमे सेहो देखल जा सकैत अछि।
स्वरूप[सम्पादन करी]
सामाजिक सञ्जालक बहुतेक रूप अछि जहिमे कि इन्टरनेट फोरम, वेबलौग, सामाजिक ब्लग, माइक्रोब्लागिङ, विकिज, सोसल नेटवर्क, पोडकास्ट, फोटोग्राफ, चित्र, चलचित्र आदि सम्पूर्ण अबैत अछि। अपन सेवासभक अनुसार सामाजिक सञ्जालक लेल बहुतेक सञ्चार प्रौद्योगिकी उपलब्ध अछि। उदाहरणार्थ-
- सहयोगी परियोजना (उदाहरणक लेल, विकिपिडिया)
- ब्लग आ माइक्रोब्लग (उदाहरणक लेल, ट्विटर)
- सामाजिक खबर नेटवर्किङ साइट्स (उदाहरणक लेल डिग आ लेकरनेट)
- सामग्री समुदाय (उदाहरणक लेल, युट्युब आ डेली मोसन)
- सामाजिक नेटवर्किंग साइट (उदाहरणक लेल, फेसबुक)
- आभासी खेल दुनिया (जैसे, वर्ल्ड अफ वारक्राफ्ट)
- आभासी सामाजिक दुनिया (जेना सेकन्ड लाइफ)[१]
विशेषता[सम्पादन करी]
व्यापारिक उपयोग[सम्पादन करी]
सन्दर्भ सामग्रीसभ[सम्पादन करी]
- ↑ शी, जहाँ ; रुई, हुवाक्सिया ; व्हिंस्तों, एंड्रू बी. (फोर्थ कमिंग). "कंटेंट शेयरिंग इन अ सोशल ब्रॉड कास्टिंग एनवायरनमेंट एविडेंस फ्रॉम ट्विटर". मिस क्वार्टरली


text:
दरभंगा पब्लिक स्कूल में भेल मैथिली कम्प्यूटेशन संसाधन पर दूदिवसीय कार्यशालाक आयोजन
दरभंगा । आशीष चौधरी
मैथिली भाषा के प्रतिभागी सबकें मैथिली कम्प्यूटेशन संसाधन के विषय में जानकारी देबाक लेल आ मैथिली भाषाक क्षेत्र में एहि तरहक काज करय लेल उत्साहवर्धन हेतु भारतीय भाषा संस्थान द्वारा आयोजित दूदिवसीय कार्यशालाक समापन मंगल दिन भेल।
भारतीय भाषा संस्थान, मैसूर आ दरभंगा पब्लिक स्कूल, दरभंगा के संयुक्त तत्वावधान में मैथिली भाषा कम्प्यूटेशन कार्यशालाक आयोजन कयल गेल।
भारतीय भाषा संस्थान के सहायक निदेशक डॉ. नारायण चौधरी कहलथि कि कम्प्यूटेशन संसाधन कार्यशालाक क्रम में मैथिली भाषाक तकनीकी विकास आ एहि लेल रॉ मटेरियल जुटाबय के लेल कम्पयूटर के माध्यम सँ अनेकों प्रकार के परियोजना सबपर काज कयल जा सकैत अछि। भारत सरकार के विज्ञान आ प्राद्यौगिकी मंत्रालय सहित अन्य मंत्रालय सब द्वारा भाषा तकनीक के क्षेत्र में काज करयवला लोक के आर्थिक सहायता देल जाईत अछि। निजी क्षेत्रक औद्योगिक कंम्पनी सबमें सेहो भाषा तकनीक के जानकार लोक के नीक रोजगार प्रदान कयल जाईत अछि।
डॉ. चौधरी कहलथि कि अन्य भाषाक प्रशिक्षित लोक एहि क्षेत्र सँ लाभ उठा रहल छथि आ आब मैथिली भाषा कें प्रतिभागी लोकनि के सेहो एहि क्षेत्र में लाभ भेटि सकैत अछि।
दरभंगा पब्लिक स्कूल के संरक्षक प्रो. डॉ. लालमोहन झा प्रतिभागी लोकनि के प्रोत्साहित करैत कहलथि कि भाषा के तकनीक के माध्यम सँ अगर आर्थिक लाभ भेटय तँ भाषाक आर नीक सँ विकास भय सकैत अछि।
डॉ. शिव कुमार मिश्र कार्यशालाक आयोजन हेतु भारतीय भाषा संस्थान, मैसूर के प्रति आभार व्यक्त कयलन्हि आ एहितरहक कार्यशालाक वृहत रूप पर आयोजन करबाक लेल आग्रह कयलन्हि। डॉ. मिश्र , मैथिली भाषाक शिक्षक लोकनि लेल कम्पयूटर प्रशिक्षणक अनिवार्यता लागू करबाक आवश्यकता पर जोर देलन्हि।
कार्यशालाक अंत में जाँच परीक्षाक आयोजन भेल जहिमें प्रथम स्थान मुरारी मोहन, द्वितीय स्थान डॉ. सुशांत कुमार आ तृतीय स्थान मणिभूषण राजू आ विजय कुमार झा के भेटलन्हि।
कार्यशालाक समापन समारोह में निफ्ट, पटना के असिस्टेंट प्रोफेसर डॉ. जयन्त कुमार, दरभंगा पब्लिक स्कूल के प्रिंसिपल डॉ. मदन कुमार मिश्र, वैद्य गणपति नाथ झा, तकनीकी विशेषज्ञ मुकेश कुमार झा, भारतीय भाषा संस्थान के रिसोर्स पर्सन डॉ. दिनेश कुमार मिश्र के अलावा अनेकों प्रतिभागी उपस्थित छलथि।


text:
************
----------------------------------
----
अत्र कुशलं तत्रास्तु । आगां सुरति जे एहि जाड़मे हमर दम्मा पुनः उखरि गेल अछि । राति-रातिभरि बैसिकऽ उकासी करैत रहैत छी । आब काशी-विश्वनाथ कहिया उठबैत छथि से नहि जानि । संग्रहणी सेहो नहि छुटैत अछि । आब हमरालोकनिक दबाइए की ? औषधं जाह्नवी तोयं वैद्यो नारायणो हरिः । एहिठाम सत्यदेव हमर बड्ड सेवा करैत छथि । अहाँक माएकें बातरस धएने छनि से जानिकऽ दुःख भेल परन्तु आब उपाये की ? वृद्धावस्थाक कष्ट तँ भोगनहि कुशल । बूढ़ीकें चलि-फीरि होइत छनि कि नहि ? हम आबिकऽ देखितिएनि, परञ्च अएबा जएबामे तीस चालीस टका खर्च भऽ जाएत दोसर जे आब हमरो यात्रा मे परम क्लेश होइत अछि । अहाँ लिखैत छी जे ओहो काशीवास करऽ चाहैत छथि । परन्तु एहिठाम बूढ़ीके बड्ड तकलीफ होएतनि । अपन परिचर्या करब योग्य तऽ छथिए नहि, हमर सेवा की करतीह ? दोसर जे जखन अहाँ लोकनि सन सुयोग्य बेटा-पुतहु छथिन तखन घर छोड़ि एतऽ की करऽ औतीह ? मन चंगा त कठौतीमे गंगा ! ओहिठाम पोता-पोतीके देखैत रहैत छथि । पौत्रसभ के देखबाक हेतु हमरो मन लागल रहैत अछि । परञ्च साध्य की ? उपनयनधरि जीबैत रहब तँ आबिकऽ आशीर्वाद देबनि । अहाँक पठाओल 30 टका पहुँचल एहिसँ च्यवनप्राश कीनिकऽ खा रहल छी । भगवान अहाँकें निके राखथु । चि. पुतहुके हमर शुभाशीर्वाद कहि देबनि । ओ गृहलक्ष्मी थिकीह । अहाँक माए जे हुनकासँ झगड़ा करैत छथिन से परम अनर्गल करैत छथि । परन्तु अहाँकें तँ बूढ़ीक स्वभाव जानले अछि । ओ भरिजन्म हमरा दुखे दैत रहलीह । अस्तु, कुमाता जायेत क्वचिदपि कुपुत्रो न भवति, एहि उक्ति के अहाँ चरितार्थ करब ।
***************************

seg_langs: unk unk unk mai_Deva unk


text:
सरकार केर एहि वादाखिलाफी केँ निंदा करैत बीरबल जी घोषणा केलैन्ह अछि जे कैल्ह (रवि दिन) दुपहर 12 बजे भारतीय वित्तमंत्री श्री अरुण जेटली केँ आवास पर एहि बातक लेल विरोध प्रदर्शन कायल जायत जाहि मे दिल्ली रहनिहार समस्त मैथिल लोकनि क' संग देबाक हेतु अपील सेहो केलैन्ह अछि।
अपने क' बता दी भारतीय करेंसी यानि भारतीय रुपए केँ नोट पर आन भाषा जोका मैथिली भाषा केर सेहो उपस्थिति दर्ज होयबाक चाही, किएक जे मैथिली भाषा क' सन 2004 म' आठवीं अनुसूचि म' शामिल कायल गेल छल आर किछ मास पहिने केन्द्र सरकार सेहो नोट पर अंकित होमै बला वाक्य क' आठवीं अनुसूचि म' शामिल सभ भाषा म' लिखबाक निर्देश जारी केना छल, बावजूद एकर मैथिली भाषा केर उपेक्षा भ' रहल अछि। एखन फिलहाल भारत के नोट पर केवल 17 भाषा केर प्रयोग होता अछि।


text:
कैथी
कैथी (अङ्ग्रेजी: Kaithi) एक ऐतिहासिक लिपि छी जकर मध्यकालीन भारतमे प्रमुख रूप सँ उत्तर-पूर्व आ उत्तर भारतमे बहुतेक बृहत रूप सँ प्रयोग कएल जाइत छल । मुख्यतया आजुक उत्तर प्रदेश आ बिहार राज्यक क्षेत्रसभमे ई लिपिमे वैधानिक आ प्रशासनिक काज कएल गेल प्रमाण पर्याप्त भेटैत अछि ।[१] ई लिपिकें कयथी या कायस्थी, कऽ नाम सँ सेहो जानल जाइत अछि । पूर्ववर्ती उत्तर-पश्चिम भारत, मिथिला, बङ्गाल, उड़ीसा आ अवध क्षेत्रमे ई लिपिकें प्रयोग कएल गेल इतिहास रहल अछि । एकर प्रयोग प्रमुख रूपसँ न्यायिक, प्रशासनिक आ निजी तथ्याङ्क सङ्ग्रहणमे कएल जाइत छल ।[२]
उत्पत्तिसंपादित करें
'कैथी' लिपि कऽ उत्पत्ति कायस्थ शब्द सँ भेल अछि जे उत्तर भारतक एक सामाजिक समूह (हिन्दू जाति) छी ।[३] याह जातिद्वारा मुख्य रूपसँ व्यापार सम्बन्धि ब्यौरा सुरक्षित राखऽ कऽ लेल सभसँ पहिने ई लिपिकें प्रयोग केनए छल । कायस्थ समुदायक पुरान रजवाड़ा आ ब्रिटिश औपनिवेशिक शासकसभसँ बहुतेक नजदीकक रिश्ता रहल अछि । ई लोकनि अङ्ग्रेजसभक विभिन्न प्रकारक तथ्याङ्कसभक प्रबन्धन आ भण्डारण करवाक लेल नियुक्त कएल जाइत छल । कायस्थसभद्वारा प्रयुक्त ई लिपिकें बादमे कैथी नाम सँ जानल जाए लागल ।
इतिहाससंपादित करें
कैथी एक पुरान लिपि छी जकर प्रयोग कम सँ कम सोलहम शताब्दीमे व्यापक रूपसँ होइत छल । मुगल साम्राज्यक समयमे एकर प्रयोग बहुतेक व्यापक छल । सन् १८८० कें दशकमे ब्रिटिश राजक समयमे एकरा प्राचीन बिहारक न्यायलयसभमे आधिकारिक भाषाकें दर्जा देल गेल छल । एकरा खगड़िया जिलाक न्यायालयमे वैधानिक लिपिकें दर्जा देल गेल छल ।
कैथी लिपिकें विलोपक खतरासंपादित करें
कैथी लिपिकें कहियो काल 'बिहार लिपि' सेहो कहल जाइत अछि । वर्तमान समयमे सेहो बिहार समेत देशक उत्तर पूर्वी राज्यसभमे ई लिपिमे लिखल हजारसँ बेसी अभिलेख अछि । समस्या तखन होइत अछि जखन ई अभिलेखसभ सँ सम्बन्धित कानूनन उल्झन अबैत अछि । दैनिक जागरणक पटना संस्करणमे सन् २००९ सितम्बर ९ तारिखक समाचारपत्रमे पृष्ठ सङ्ख्या बीसमे बक्सरसँ छपल कञ्चन किशोरक एक खबरक सन्दर्भ ली तँ ई लिपिकें जानकार आब ओ जिलामे मात्रे दुई लोक बचल अछि । दुनू अधिक उम्र भेल व्यक्ति अछि । एनामे निकट भविष्यमे ई लिपिकें जाननिहार कियो नै बचत आ आई धरि ई लिपिमे लिखल भू-अभिलेखसभक अनुवाद आजुक प्रचलित लिपिसभमे केनाए कतेक कठिन भऽ जाएत एकर सहज अन्दाज लगाएल जाए सकैत अछि । भाषाक जानकारसभक अनुसार ई स्थिति सम्पूर्ण स्थान पर विद्यमान अछि । एनामे जरूरत अछि की ई लिपिकें संरक्षण कएल जाए ।[४]
युनिकोडसंपादित करें
कैथी लिपिकें सन् २००९ मे युनिकोड मानक ५.२ मे सम्मलित कएल गेल । कैथीकें युनिकोडमे स्थान U+11080 सँ U+110CF धरि अछि । ई सीमामे किछ खाली स्थान सेहो अछि जकर कोड बिन्दु निर्धारित नै कएल गेल अछि ।
सन्दर्भ सामग्रीसभसंपादित करें
- ↑ अंशुमान पांडे. 2006. Proposal to Encode the Kaithi Script in Plane 1 of ISO/IEC 10646
- ↑ King, Christopher R. 1995. One Language, Two Scripts: The Hindi Movement in Nineteenth Century North India. New York: Oxford University Press.
- ↑ Grierson, George A. 1899. A Handbook to the Kaithi Character. Calcutta: Thacker, Spink & Co.
- ↑ ऑनलाइन होंगे अंचल कार्यालय तो खत्म हो जाएगी कैथी लिपि, अन्तिम पहुँच २०१८-०२-२३।


text:
निर्मला
कर्ण (१९६०- ), शिक्षा - एम् ए, नैहर - खराजपुर,दरभङ्गा, सासुर -
गोढ़ियारी (बलहा), वर्त्तमान निवास - राँची,झारखण्ड, झारखंड सरकार महिला एवं
बाल विकास सामाजिक सुरक्षा विभाग में बाल विकास परियोजना पदाधिकारी पद सँs
सेवानिवृत्ति उपरान्त स्वतंत्र लेखन
अग्नि शिखा (भाग - ६)
मूल हिन्दी- स्वर्गीय
जितेन्द्र कुमार कर्ण/ मैथिली अनुवाद- निर्मला कर्ण
त्रिभुवन के दिग-दिगंत् में पसैर गेल छल जे राजा पुरूरवा अश्वमेध यज्ञक विराट आयोजन कs रहल छथि l सभ ऋषि-मुनि आमंत्रित कएल गेलाह l सभ देवता के आमंत्रित कएल गेलनि l देवर्षि नारद यज्ञ दिवस के पूर्वहि राज भवन में आबि गेलाह l हुनक आगमन केँ शुभ समाचार ज्ञात भेला पर पुरूरवा प्रसन्नता सs पुलकि भs उठल l ओ विधिपूर्वक हुनक सेवा-सत्कार कएलक l तदुपरांत देवर्षि नारदक धीर-गंभीर वाणी प्रस्फुटित भेल - "नृपति,यज्ञक हेतु श्रेष्ठ अश्व केँ आवश्यकता होयतह l सर्वप्रथम तोंs एकर व्यवस्था करह"|
उत्साहित होइत पुरूरवा बाजल -
"देवर्षि हमर अश्वशाला में बहुतो श्रेष्ठ अश्व बंधायल परल अछि l कृपया अपनहि ओहि में सँs सर्वोचित अश्वक चयन कs लेल जाय"|
देवर्षि नारद स्वयँ अश्व शाला के देखलन्हि l वास्तव में ओतह अनेको अद्भुत अश्व छल l ओहन अश्व एतेक सँख्या में अन्यत्र भेटनाई असम्भव नहि तखन कठिन अवश्य छल l परंच यज्ञ के निमित्त श्याम कर्ण अश्व केँ आवश्यकता छल,जे गिनती में मात्र पाँच रहैक l ओहि में सँs एक अश्व केर चयन कय देवर्षि अलग कs लेलथि l यज्ञक अश्व केर रक्षाक भार स्वयं पुरूरवा उठौलक l
नियत दिवस कs सभ आमंत्रित व्यक्ति,ऋषि,देवगण,तथा ऋत्विज आबि गेलाह l सबहक ओ खूब नीक सँs सेवा सत्कार कयलक l पाराशर,देवल,च्यवन,याज्ञवल्क्य,वृहस्पति,अगस्त्य,वामदेव,मैत्रेय लोमश,शुक्राचार्य, जैमिनी,भृगु,अकृतवर्ण,जावालि,पुलसत्य, पुलह,मरीचि,जमदग्नि,कश्यप,भारद्वाज, अत्रि,मुनि वशिष्ठ,विश्वामित्र आदि ऋत्विज उपस्थित भेलाह l पुरूरवा सबहक पूजन कयलक l तदनंतर ब्रह्मा जीक आज्ञा सँs बहुतों ब्राह्मण मीलि सोना केर हर सँs यज्ञक भूमि जोतलथि,एवँ पिंडारक तीर्थक निकट विधिपूर्वक राजा केँ यज्ञक दीक्षा देल गेल l
चार योजन धरि विशाल भूमि के जोतवायल गेल,तखन राजा पुरूरवा ओतs यज्ञक वास्ते मंडप बनबाओल l योनि एवँ मेखला सँs युक्त मध्य कुण्डक निर्माण कय ओहि में विधि पूर्वक अग्नि देवक स्थापना भेल l तत्पश्चात शस्त्र-धारी कतेको शूरवीर सबहक संग राजा पुरूरवा अश्व शाला में जा स्वर्ण-सांकल सँs बंधायल श्याम कर्ण अश्व केँ बंधन मुक्त कएल l ओ अश्व मंथर गति सँs चलैत यज्ञशालाक दिशा में बढ़य लागल l ओहि अश्व के मुख लाल नाङ्गरि पीयर आ कान श्याम वर्णक छल l मुक्ता फलक अनेकानेक माला सँs सुशोभित ओ दिव्य अश्व अत्यंत मनोहर बुझना जाइत छल l ओ श्वेत छत्र सँs युक्त एवँ चामर सँs अलंकृत छल l
यज्ञशाला में मुनि गण सभ मीलि अश्वक स्थापना कयलनि l ओकरा पर केसर,चंदन,फूल माला एवँ चावल चढ़ाओल गेल l धूप निवेदित कएल l सुधा कुंडलिका आदि अन्यान्य खाद्य पदार्थक नैवेद्य लगायल l
अश्व के विधि पूर्वक पूजा करला उपरान्त आरती उतारल गेल l तत्पश्चात राजा पुरूरवा केँ दान करवा हेतु प्रेरित कएल गेल l प्रचुर दान पाबि सभ जन प्रसन्न भेलाह l अश्व के ललाट पर राजा के द्वारा स्वर्ण-पत्र बान्हल गेल l ओहि पत्र में राजा पुरूरवाक प्रशस्ति अंकित छल,संगहि अश्वमेध यज्ञक उद्देश्य सेहो अंकित छल l
आब वेद मन्त्रक उच्चारण ऋषि गण प्रारम्भ कयलनि एवँ अग्नि में आहुति देमs लगलाह l पुरूरवा के मन्त्रपाठ पूर्वक स्नान करायल गेल l ओकरो मन्त्र सँs अभिसिंचित कएल गेल l राजा के भाल पर मन्त्रोच्चार के मध्य तिलक लगायल गेल,तत्पश्चात अनेक प्रकारक अस्त्र-शस्त्र प्रदान कएल गेल l यज्ञाश्वक रक्षा के लेल ऋषि-मुनि मंगल पाठ कयलनि l
अनेको प्रकारक वाद्य यन्त्रक ध्वनि एवँ वेद-मन्त्रक घोष के संग यात्रा करैत राजा पुरूरवा अपन राजधानी के पार कयलक l ओकरा साथ में अनेकों वीर योद्धा छल l ओ विश्व के समस्त राजा सँs सम्मानित भेल l यदि केओ ओहि श्यामकर्ण अश्व के पकड़वाक साहस देखौलक,ओकरा सीधा यमपुरी पठायल गेल l
अनेक दानव राजा ओकर विरोध कयलक,फलस्वरूप ओकरा सभ सँs घमासान युद्ध भेल l दिग्विजय करैत काल कतेको राजा पुरूरवा सँs प्रसन्न भय अपन पुत्री के वरण करवाक प्रस्ताव ओकरा देलथि मुदा पुरूरवा ओ सभ आमंत्रण के अस्वीकृत केलक l ओ एखन विवाह-बंधन में पड़s नहि चाहैत छल l
अनेक राजकुमारी राजाक पुरुषोचित सौन्दर्य एवँ वीरता सँs मोहित भेलीह l राजाक अस्वीकृति सुनि ओ विरह ज्वाला में दग्ध भय मृत्यु के वरण कएलीह,परंच पुरूरवा केकरो दिशि दृष्टि उठाकs देखबो नहि केलक l
अनेक बाधा विघ्न के झेलैत पुरूरवा अश्वमेध यज्ञ समाप्त केलक l अश्वमेध यज्ञ सँs राजा के ख्याति दिग्-दिगंत में पसरि गेल |
पुरूरवा के आब जेना नशा सन भs गेल रहैक दिग्विजय के l जखनि केओ राजा ओकर बराबरी करवाक प्रयास केलक,तखनहि मात्र ओकरहि सँs सीधा युद्ध नहि कए अश्वमेध यज्ञ प्रारम्भ कs दैत छल राजा पुरूरवा l ओ राजा अधीनता स्वीकार करिते छल,अन्य राजा ओकर शक्ति देखि पुनः ओकरा समक्ष ठाढ़ होई के हिम्मत नहि कs पाबै l एक प्रकार सँs अश्वमेध यज्ञ राजा पुरूरवाक वास्ते घोलका मालीक खेल भs गेल छल l सदिखन अश्वमेध यज्ञक आयोजन कs राजा पुरूरवा अपन शक्ति के प्रदर्शन करैत रहैत छल l
क्रमशः
(अनुवर्तते)
अपन मंतव्य editorial.staff.videha@gmail.com पर पठाउ।


text:
#मैथिली_साहित्य_संस्कृतिक_उन्नयनमे_मधेपुरा_जिलाक_योगदान
…..आउ आइ गप्प करैत छी मिथिलाक एकटा प्रमुख जिला मधेपुरा आ मैथिलीक संदर्भमे । पहिने भागलपुर आ फेर सहरसा जिलाक भाग रहल मधेपुरा जिला रूपमे ९ मई १९८०केँ अस्तित्वमे आयल । समाजवादी आन्दोलनक केन्द्र रहल ई जिला बी पी मण्डल, बी एन मण्डल, रासबिहारी मण्डल, महावीर प्रसाद यादवक जन्मभूमि हेबाक संगहि आध्यात्मिक रूपेँ सेहो मिथिलाक एकटा महत्वपूर्ण क्षेत्र अछि । भगवान रामक सासुर मिथिलामे से सर्वविदित अछि, मुदा इहो जानब ततबे जरूरी अछि जे रामविवाहसँ पहिनहि हुनक बहिनक विवाह मिथिलामे भेल छल । राजा दशरथक सुपुत्री शान्ताक विवाह प्रसिद्ध ऋषि श्रृंग्यसँ छलनि आ ऋषि श्रृंग्यक निवास वर्तमान मधेपुरा जिलाक श्रृंगेश्वर (वर्तमान सिंघेश्वर) मे छलनि । प्रसिद्ध सिंघेश्वरनाथ महादेवक स्थापना ऋषि श्रृंग्य द्वारा मानल जाइत अछि ।तहिना जिलाक चौसा प्रखंड अन्तर्गत बाबा विशु राउतक प्रसिद्ध स्थान अछि, पशुपालक समाजमे ई लोकदेवता रूपमे पूजित छथि आ हिनक लोकगाथा जनकण्ठमे बसैत अछि । आओर कतेको ऐतिहासिक आ पौराणिक पक्ष छैक एहि जिलाक मुदा एखन मैथिली साहित्य आ संस्कृतिक दृष्टियें किछु पड़ताल करी…..
एहि जिलाक मुरहो गाम निवासी यदुनाथ झा यदुवर मैथिलीक प्रसिद्ध रचनाकार रहथि । हिनक प्रसिद्ध पोथी सभ अछि – मैथिली गीतांजलि, वासन्ती विलास, मिथिला संगीत आदि । ई समाजवादी रासबिहारी मण्डलक परम मित्र आ स्वतंत्रता सेनानी छलाह। हालमे हिनक सभटा रचना यदुवर रचनावली नामसँ डा रमानन्द झा रमणक सम्पादकत्वमे प्रकाशित भेल अछि । तहिना प्रसिद्ध इतिहासकार डा राधाकृष्ण चौधरीक पैतृक मधेपुराक रामपट्टी, जे मैथिली साहित्य पर केन्द्रित इतिहास सहित अनेको पुस्तकक सर्जना कयलनि । वस्तुत: मैथिली साहित्यकेँ इतिहास लेखन द्वारा एकटा उर्जा प्रदान कयलनि डा चौधरी । सर्वे आफ मैथिली लिटरेचर मैथिली साहित्यक दर्पण अछि । हुनक सम्पूर्ण लेखन मिथिलाक सांस्कृतिक अन्वेषण थिक । रजनी बभनगामाक पुलकित लाल दास मधुर मैथिलीक लोकप्रिय कवि छलाह । ओना ई गद्य आ पद्य दुनूमे रचनाशील छलाह । इहो स्वतंत्रता आन्दोलनक सजग सिपाही छलाह । हिनके गामक नित्यानंद लालदास सेहो मैथिलीमे बहुत रचना कयलनि जे प्रकाशित अछि । तहिना एहि जिलाक अवधलाल झा मुख्तार , मधेपुराक डा जगदीश प्रसाद यादव,सुखासनक पुरूषोत्तमलाल दास, आलमनगरक विद्याकर कवि, धबौलीक सदानन्द झा आदि मैथिली साहित्यक भण्डारक श्रृवृद्धिमे अपन योगदान देलनि । एहि जिलाक बारामे जन्म लेनिहार डा अशोक सिंह तोमर नोरक भाषा, प्रेम परीक्षा आदि कथा संग्रह, उपन्यास लेखन कयने छथि आ एखनहुँ कमोवेश सक्रिय छथि । कुमारखण्ड प्रखण्डवासी डा देवनारायण साहक कतिपय रचना सेहो प्रकाशित छनि आ एकटा शोधग्रंथ सेहो ।
एहिठाम एकटा महत्वपूर्ण नाम मोन पड़ैत अछि सुरेश सिंह स्नेही केर, सुखासन (चकला) निवासी स्नेही जीक स्पन्दन कविता संग्रह आ अन्हार उपन्यास मैथिलीमे प्रकाशित छनि । तहिना मोहनपुर(बिहारीगंज) क डा रामनरेश सिंह मैथिली साहित्यमे आरम्भसँ एखनधरि सक्रिय रहलाह अछि । हिनक कथा, समीक्षा आदि प्रकाशित छनि । एहि गाम डा विमल सिंहक किछु कविता आलेख मैथिलीमे प्रकाशित छनि । एतय मोन पाड़य चाहब मधेपुराक प्रसिद्ध हिन्दी साहित्यकार हरिशंकर श्रीवास्तव शलभ जीकेँ । ओना ई मैथिलीमे लेखन कम्मे कयलाह अछि, मुदा मिथिलाक लोककथा, पौराणिक कथा सभ पर हिनक काज महत्वपूर्ण रहल अछि । हाँ मैथिलीमे दशाधिक आलेख विभिन्न पत्र पत्रिकादिमे प्रकाशित छनि । उदाकिशुनगंजक डा अमोल रायक दू गोट पोथी मैथिलीमे प्रकाशित छनि, पहिल मिथिलाक लोकगीत पर केन्द्रित त’ दोसर त्रिविधा । अर्राहा निवासी डा अरूण कुमार सिंहक स्वातंत्र्योत्तर मैथिली नाटक एकटा महत्वपूर्ण पोथी अछि । तहिना डा कपिलेश्वर प्रसाद यादवक आलेख, कविता सभ पत्र पत्रिकामे प्रकाशित छनि ।
मैथिली समकालीन कविताक प्रखर स्वर कृष्ण मोहन झाक गाम मधेपुराक जीतपुर छनि । हिनक प्रकाशित पोथीक नाम अछि एकटा हेरायल दुनिया । उदाकिशुनगंजक आनन्दपुर गामवासी विनीत उत्पलक करीब आधा दर्जन पैथी प्रकाशित छनि, हम पुछैत छी हिनक चर्चित कविता संग्रह छनि त’ सिंघेश्वर स्थान, मोहनदास , रेहन फर रग्घू आदि मैथिलीक अनुदित कृति छनि , सम्प्रति मैथिलीक शोधपत्रिका तिरभुक्ति केर सम्पादनसँ जुड़ल छथि । मुरलीगंजक ईसराइन कला वासी हिन्दीक सुप्रसिद्ध साहित्यकार रामदेव सिंह मैथिलीमे सेहो लिखैत रहलाह अछि । दिल्ली सँ प्रकाशित अन्तिकामे हिनक कथा सभ छपल आ चर्चित भेल । मधेपुराक निरंजन यादव, सियाराम यादव मयंक सिंघेश्वर निवासी शैलेन्द्र स्नेही, बिहारीगंजक मुकुल यादव मैथिली गीत- गजल लिखैत छथि । हिन्दीक फिल्मलेखनसँ जुड़ल सुप्रसिद्ध गीतकार भेलवा गामक रहनिहार राजशेखर मैथिलीमे सेहो कविता गीत आदि लिखैत छथि जे अद्यावधि अप्रकाशित अछि ।मधेपुरा कालेज मधेपुराक प्राचार्य डा अशोक यादवक पोथी किर्तिलता के आधार पर विद्यापतिकालीन मिथिला का इतिहास मिथिलाक साहित्य संस्कृति लेल एकटा उपलब्धिमूलक पोथी अछि । आलमनगरक निशान्त मैथिली नाटक बहुरियाक लेखन कयने छथि । आलमनगरक सिंगारपुर वासी रघुवंश झा निरन्तर आपन कविता गीतसँ मैथिलीकेँ समृद्ध करबामे अपन योगदान द’ रहलाह अछि ।बरदाहाक अनुज अलभ्य मैथिलीक सुइढ़ गीतकार छथि ।मधेपुराक प्रदीप कुमार झा दैनिक जागरणमे मैथिलीक स्तम्भ लेखन करैत रहलाह अछि आ आर कतेको नाम विभिन्न रूपेँ मैथिली साहित्यक सेवामे संलग्न रहलाह अछि ।
मैथिली रंगमंचक क्षेत्रमे मधेपुरा जिलाक जीतेन्द्र जीतू, संजीव कुमार, सृष्टि आनन्द आदि राष्ट्रीय फलक पर अपन सशक्त उपस्थिति दर्ज करा चुकल छथि । मैथिली गायनक क्षेत्रमे प्रिया राज एकटा सुप्रसिद्ध नाम बनि चुकल छथि, प्रिया राजक गायनमे एक्के संग मिथिलाक माटिपानिक सुगन्ध आ शाश्त्रीयता दुनूकेँ अकानल जा सकैत अछि ।तहिना राधिका मिश्रा , स्मिता झा, सुपर्णा यादव, श्रेया झा आदि मैथिली गीतक नवोदित नाम अछि , एकर संग अनेको नाम अछि जे प्रत्यक्ष अप्रत्यक्ष रूपें मातृभाषा आ संस्कृतिक सेवामे लागल छथि…
– किसलय कृष्ण
नोट : ई एकटा आधार लेख अछि, विस्तृत शीघ्र मैथिलीक एकटा पत्रिकामे प्रकाश्य ।


text:
चितवन राष्ट्रिय निकुञ्ज
चितवन राष्ट्रिय निकुञ्ज (अङ्ग्रेजी: Chitwan National Park; पहिने शाही चितवन राष्ट्रिय निकुञ्ज) (चि.रा.नि.) नेपालक सबसँ पहिल तथा सबसँ पुरान राष्ट्रिय निकुञ्ज छी । एकर स्थापना सन् १९७३ मे कएल गेल छल । एहि निकुञ्जकें सन् १९८४ मे विश्व सम्पदा क्षेत्रमे सूचीबद्ध कएल गेल ।[१] एकर क्षेत्रफल ९३२ किमी२ (३६० वर्ग माइल) अछि । एकर अवस्थिति उचाई निचुलका नदी उपत्यकामे १०० मी (३३० फिट) सँ चुरे पहाड क्षेत्रमे ८१५ मी (२,६७४ फिट) धरि रहल अछि ।[२] चितवन राष्ट्रिय निकुञ्ज नेपालक मध्य तराईमे अवस्थित अछि जे जैविक विविधताक दृष्टिसँ धनिक अछि । एहि निकुञ्जक मुख्य कार्यालय कसरामे अछि । सब प्रकारक प्रशासनिक काजसभ कसरासँ होइत अछि ।
सन् १९५१ धरि चितवन उपत्यकाक तत्कालीन शासकसभ एक आपसमे शिकार खेलैत छल जकर कारण ई खुबे प्रचलित छल । जे बादमे जाए चितवन राष्ट्रिय निकुञ्जक रूप लेलक । चितवन राष्ट्रिय निकुञ्जक मुख्यद्वार नजदिकक शहर भरतपुरसँ १० किलोमिटरक दुरीमे रहल अछि । ई निकुञ्ज भ्रमण करवाक लेल सडकमार्ग होइत भरतपुर भऽ टाँडीसँ भितर होइत जा सकैत अछि तँ भरतपुर विमानस्थलमे दैनिक उड़ान उपलब्ध अछि ।
इतिहास[सम्पादन करी]
१९हम शताब्दीधरि जङ्गलक हृदयक रूपमे रहल चितवन राष्ट्रिय निकुञ्जमे जाड़क समयमे नेपालक शासक वर्गसभक मोनपोसन्द शिकार स्थान रहल छल । सन् १९५० धरि नेपालक दक्षिणी क्षेत्रसँ काठमाडौंधरि यात्रा बहुतेक कठिन छल जहि कारण जङ्गलक बाट प्रयोग कएनिहार बटोहीसभ एतय महिनौ शिविर लगाए बाघ, भालु, गैंडा, चितवासभक शिकार करैत छल ।[३] सन् १९५० मे, चितवनक वन आ घाँसक मैदान २,६०० किमी२ (१,००० वर्ग माइल)मे विस्तार भेल जाहिमे लगभग ८०० टा गैंडाक वासस्थानक रूपमे एकर परिणत कएल गेल । जखन मध्य-पहाडी क्षेत्रसँ गरीब किसान कृषि योग्य भूमिक खोजमे चितवन उपत्यका आएल तखन वनजङ्गल विनास करि ओसभ एतय बस्ती बनौलक आ वन्यजन्तुक चोरी शिकारी व्यापक भेल । सन् १९५७ मे, देशक पहिल संरक्षण व्यवस्था कानूनद्वारा गैंडा आ एकर वासस्थान संरक्षण कारबामे जोड़ देनए छल । सन् १९५९ मे, एडवर्ड प्रिचर्ड जीद्वारा एकटा सर्वेक्षण कएल गेल जहिमे ओ ई क्षेत्रमे रहल उत्तर राप्ती नदी आ दक्षिणमे वन्यजीव बचेबाक दश वर्षक लेल परीक्षण अवधिक लेल सिफारिस केलक ।[४] चितवनमे भेल सर्वेक्षणक बाद सन् १९६३ मे ओ जीवजन्तुसभक संरक्षण समाज आ प्रकृति संरक्षणक लेल अन्तर्राष्ट्रिय सङ्घ दुनूकें दक्षिण क्षेत्रकें विस्तार करवाक लेल सिफारिस केलक ।[५]
सन् १९६० कऽ अन्तधरि, ७०% जङ्गलसभकें डिडिटिक प्रयोगसँ खाली बनाए हजारो हजार लोकसभ बसोबास आरम्भ केलक जकर असर निकुञ्जभितर रहि रहल गैंडाक सङ्ख्यामे प्रत्यक्ष रूपसँ देखल गेल आ गैंडाक कूल सङ्ख्या ९५ पहुँचि गेल । गैंडाक सङ्ख्यामे आएल नाटकीय ह्रास आ बृहत चोरी शिकारीक देखैत सरकारद्वारा एक गैंडा पुनरीक्षक समूहक स्थापना कएल गेल जहिमे १३० सशस्त्र जवानसभ आ सुरक्षा केन्द्र सञ्जाल रहल छल जकरा चितवनक सम्पूर्ण स्थानमे गस्ती करै लेल लगाएल गेल छल । गैंडाक शिकार रोकथाम करवाक निमित्त सन् १९७० मे चितवन राष्ट्रिय निकुञ्जके अनङ्कित कएल गेल आ सन् १९७३ मे एकर सुरूवाती रूपमे ५४४ किमी२ (२१० वर्ग माइल)क क्षेत्र सामिल कएल गेल ।[६]
सन् १९७७ मे, निकुञ्जकें एकर वर्तमान क्षेत्र ९३२ किमी२ (३६० वर्ग माइल)मे फैलाए कायम कएल गेल । सन् १९९७ मे नारायणी-राप्ती नदी प्रणालीक उत्तर आ पश्चिम तथा निकुञ्जक दक्षिण-पूर्वी सीमाविचमे आ साथे अन्तर्राष्ट्रिय सिमाना भारतबीच एकटा ७६६.१ किमी२ (२९५.८ वर्ग माइल)क मध्यवर्ती क्षेत्र जोड़ल गेल छल ।[२]
जलवायु[सम्पादन करी]
चितवनमे वर्ष भरि उष्ण प्रदेशीय मनसुन जलवायुसंगे उच्च वर्षा होमए वला ठाम छी ।[३] ई क्षेत्र केन्द्रीय हिमाली जलवायुमे अवस्थित भेलाक कारण ई क्षेत्रमे मनसुन मध्य जुन सँ सुरु होइत अछि आ सितम्बरक अन्तमे जाए वर्षामे कमी आबैत अछि । याह १४-१५ सप्ताहक अवधिमे एतय वार्षिक २५०० मिमीसँ बेसी वर्षा होइत अछि ।
पशुपंक्षी तथा जानवरसभ[सम्पादन करी]
ई निकुञ्जमे विशेष करि एक सिङ्घा गैंडा आ बाघक लेल प्रख्यात अछि । ई निकुञ्जमे ४३ प्रजातिक स्तनधारी प्राणी, ४५० प्रजातिक पंक्षी आ ४५ प्रजातिक जलथलचर पाबल जाइत अछि । एतय रहल प्रमुख स्तनधारी प्राणीसभमे मृग, चित्तल, बानर तथा लङ्गुर बानर आदि छी ।
साहित्य[सम्पादन करी]
- पंक्षी संरक्षण नेपाल (२००६) चितवनका पंक्षीहरू (नेपाली भाषामे) ५४३ प्रजाति उल्लिखित । राष्ट्रिय निकुञ्ज विभाग तथा वन्यजन्तु संरक्षण तथा सहभागिता संरक्षण कार्यक्रम II, काठमाडौंमे प्रकाशित
मिडिया[सम्पादन करी]
ई निकुञ्जक एक सिङ्घा गैंडाकें द जेफ कोर्विन एक्सपेरिएन्सक दोस्रो संस्करणक ११हम भागमे प्रसारित कएल गेल छल ।
चित्रदीर्घा[सम्पादन करी]
चितवन राष्ट्रिय निकुञ्ज- हात्ती संग मज्जा करैत बालक
चितवन राष्ट्रिय निकुञ्ज- एक सिङ्घा गैंडा
सन्दर्भ सामाग्रीसभ[सम्पादन करी]
- ↑ name=unesco
- ↑ २.० २.१ Bhuju, U. R., Shakya, P. R., Basnet, T. B., Shrestha, S. (2007). Nepal Biodiversity Resource Book. Protected Areas, Ramsar Sites, and World Heritage Sites. International Centre for Integrated Mountain Development, Ministry of Environment, Science and Technology, in cooperation with United Nations Environment Programme, Regional Office for Asia and the Pacific. Kathmandu, ISBN 978-92-9115-033-5
- ↑ ३.० ३.१ Gurung, K. K. (1983). Heart of the Jungle: the Wildlife of Chitwan, Nepal. André Deutsch, London.
- ↑ Gee, E. P. (1959). Report on a survey of the rhinoceros area of Nepal. Oryx 5: 67–76.
- ↑ Gee, E. P. (1963). Report on a brief survey of the wildlife resources of Nepal, including rhinoceros. Oryx 7: 67–76.
- ↑ Adhikari, T. R. (2002). The curse of success. Habitat Himalaya - A Resources Himalaya Factfile, Volume IX, Number 3.
बाह्य लिङ्कसभ[सम्पादन करी]
- युनेस्को - चितवन राष्ट्रिय निकुञ्ज
- विश्व संरक्षण अनुगमन केन्द्र
- युनेस्को सूचीमे
- जानकारी
- किछु चित्रसभ


text:
कार्तिक मास केर शुक्ल पक्ष नवमी कें अओरा वा धातरी नवमी जकरा अक्षय नवमी सेहो कहल जाइत छैक, मनाओल जाइत अछि. एहि दिन पूजन, तर्पण तथा अन्नदान करबाक बहुत बेसी महत्व अछि. एहि दिन कयल जप, तप, दान इत्यादि व्यक्ति कें सभ पाप सं मुक्त करैत अछि.
मान्यता अछि जे सतयुग केर आरम्भ एही दिन भेल छल. मिथिला भरि मे एहि दिन धातरी गाछ लग साफ़-सफ़ाइ क' भानस कायल जाइत अछि आ ब्राह्मण भोजनक सेहो रीति अछि. लोक एहि दिन कें बहुत बेसी आनंद मनबैत अछि. विशेष का धिया-पुता लेल एहि पूजा केर महत्वा एहू लेल अछि जे धातरी गाछ लग भोजन पिकनिक जनका अनुभूति देइत अछि. आई दलान, बारी ओ गाछी-बिरछी मे धातरी गाछ लग अलगे चहल पहल रहैत अछि. धार्मिक मान्यता अछि जे धातरी वृक्ष मे सभ देवताक निवास अछि. ई फल भगवान विष्णु कें सेहो अति प्रिय छनि.
मान्यता अछि जे सतयुग केर आरम्भ एही दिन भेल छल. मिथिला भरि मे एहि दिन धातरी गाछ लग साफ़-सफ़ाइ क' भानस कायल जाइत अछि आ ब्राह्मण भोजनक सेहो रीति अछि. लोक एहि दिन कें बहुत बेसी आनंद मनबैत अछि. विशेष का धिया-पुता लेल एहि पूजा केर महत्वा एहू लेल अछि जे धातरी गाछ लग भोजन पिकनिक जनका अनुभूति देइत अछि. आई दलान, बारी ओ गाछी-बिरछी मे धातरी गाछ लग अलगे चहल पहल रहैत अछि. धार्मिक मान्यता अछि जे धातरी वृक्ष मे सभ देवताक निवास अछि. ई फल भगवान विष्णु कें सेहो अति प्रिय छनि.
— मिथिमीडिया डेस्क
Tags: पावनि-तिहार


text:
कोरोना अपन पसार लगातार बढ़ओने जा रहल अछि. आमजन मे ई तेजी सं पसरिए रहल अछि, सेलिब्रिटी लोकनि कें सेहो चपेट मे ल' रहल अछि. स्वर कोकिला शारदा सिन्हा कोरोना संक्रमित (Sharda Sinha Corona Positive) छथि से ओ स्वयं वीडियो जारी क' सार्वजनिक केलनि अछि. देशभरि मे हुनक स्वास्थ्य लाभक कामना कएल जा रहल अछि.
शारदा सिन्हा वीडियो संदेश मे कहलनि अछि, 'अहां सब कें ई जानि क' कष्ट होएत जे हम कोरोना महामारी केर चपेट मे आबि चुकल छी.' ओ इहो कहलनि जे ने जानि कोना हुनका ई संक्रमण भेल अछि जखन कि ओ कोनो बाहरी सम्पर्क मे नै रहल छथि. एहना लागि रहल अछि जे कोरोना अपने चलि क' घर धरि आएल अछि. एतेक सावधानी रखलाक बादो हुनका ई संक्रमण भेल अछि ताहि सं ओ स्वयं आश्चर्य मे छथि.
स्वर कोकिला लोक सब सं अपन ध्यान रखबाक बात कहलनि संगहि ईश्वर सं हुनका लेल कामना करबाक लेल सेहो आग्रह केलनि. ओ कहलनि जे जखन ओ स्वस्थ भ' आपस अएतीह त' सबहक सोझां पहिने जकां फेर रहतीह.
ज्ञात हो जे सोशल मीडिया पर लाइव कार्यक्रम केर माध्यम सं मिथिला कोकिला शारदा सिन्हा लगातार कलाप्रेमी लोकनिक बीच एक्टिव छलीह. मिथिमीडिया टीम हुनक शीघ्र स्वास्थ्य लाभक कामना करैत अछि. संगहि पाठक लोकनि सं आवश्यक सावधानी रखबाक आग्रह करैत अछि.


text:
Description
1 मैथिली साहित्यिक इतिहास – जयकांत मिश्र
2 Maithili Sahityak Itihas (मैथिली साहित्यक इतिहास-मायानन्द मिश्र)
3 मैथिली साहित्यक आलोचनात्मक इतिहास- दिनेश कुमार झा
4 मैथिली परिशीलन- पं.गोविन्द झा
5 मैथिली परिचायिका (फोटोकॉपी)- भीमनाथ झा
6 मैथिली पत्र्कारिताक इतिहास- चन्द्रनाथ मिश्र अमर
7 मैथिली व्याकरण – गोविंद झा
8 Maithili Gadya Gaurav (मैथिली गद्य गौरव)
9 भाषा साहित्य प्रबन्ध- वासुकीनाथ झा
10 मैथिली साहित्यक रूपरेखा- वासुकीनाथ झा
11 राजकमल – देवेन्द्र झा
12 आधुनिक मैथिली साहित्यक इतिहास – देवकान्त झा
13 Question Bank (UPSC/BPSC)


text:
मुंगेर। 18 सितम्बर। अप्पन समाज म' एखनहुँ बिआह के बाद बेटी सभके अगबे गृहणी बुझल जायत अछि। संस्कृति केर नाम पर बेटी क' पर्दा म' रहबाक लेल विवश कायल जायत अछि। मुदा एहि धारणा क' मुंगेर के डॉ. नेहा गुप्ता गलत साबित क' देलनि। नेहा रूस के मॉस्को शहर म' आयोजित अंतर्राष्ट्रीय सौंदर्य प्रतियोगिता म' दोसर स्थान प्राप्त करी मिथिलाक संगे संग देश क' सेहो गौरवान्वित केलनि।
डॉ. नेहा केर सफलता सँ आय हर विवाहिता अप्पन समाजक लेल किछु करबाल लेल प्रेरित भ' रहल छथि। मिथिलाक बेटी एक बेर फेर सँ अंतर्राष्ट्रीय मंच पर भारत केर डंका बजबैत 14 सितम्बर के राति रूसक मास्को शहर म' आयोजित "मिस एंड मिसेज ग्लोबल इंटरनेशनल वर्ल्ड प्रतियोगिता" के ख़िताब अप्पन नाम केलनि।
अपने क' बता दी कि उक्त प्रतियोगिता म' बहुत कठिन प्रतिस्पर्धा देखबाक लेल भेटल जता डॉ. नेहा गुप्ता 'विवाहिता वर्ग' म' भाग लाई वाली प्रतिभागी सभमे दोसर स्थान प्राप्त केलनि। नेहा दक्षिण अफ्रीका के एक उम्मीदवार सँ किछु अंक स' पाछू रही गेली आओर एशिया के विजेता व 'राइजनिंग स्टार' केर टाइटल अप्पन नाम केलनि।
अप्पन उपलब्धिक बारे म' नेहा कहलनि कि आजुक परिवेश म' बेटी बहुत आगू बढ़ी रहल छथि आओर आजुक समय म' बेटा - बेटी म' कोनो फर्क नहि रही गेल अछि। समाज क' समय केर संग बदलबाक चाही आओर एहि बदलाव क' सेहो बुझबाक चाही।
डॉ. नेहा गुप्ता मुंगेर के संग्रामपुर बेलहर स्थित भिखारी गामक मूल निवासी छथि। पिता प्रदीप कुमार जमालपुर के स्लिवर ओक्स अल्बर्ट रोड म' परिवार के संग रहैत छथि आओर ओ इलाहबाद बैंक म' सहायक प्रबंधक केर पद पर कार्यरत छथि। बेटीक एहि उपलब्धि के बाद पिता प्रदीप कुमार आओर माँ ललिता देवी कहलनि कि हुनका अप्पन बेटी पर गर्व अछि, भगवान एहेन बेटी सभके दैथ।
अपने क' बता दी डॉ. नेहा गुप्ता एहिसँ पहिनो कैको पुरस्कार जीत चुकल छथि। 11 फरवरी 2017 क' 40 प्रतिद्वंदी क' पछाड़ैत नेहा मिस एंड मिसेस इण्डिया इंटरनेशल केर विजेता सेहो बैन चुकल छथि।


text:
कलकत्ता: कार्तिक धवल त्रयोदशीक अवसर पर प्रत्येक वर्षक भांति एहू बेर रविदिन भोरे 9 बजे सं महानगरमे कलशयात्रा निकालल गेल. मिथिला विकास परिषद् केर मिथिला महिला मंच द्वारा गिरीश पार्क अवस्थित विद्यापति प्रतिमा सं भूतनाथ मंदिर धरि कलशयात्रा आयोजित भेल. एहि अवसर पर भारी संख्या मे महिला लोकनि कलश ल' राजपथ पर निकलल छलीह.
कलशयात्रा केर उदघाटन स्थानीय विधायक स्मिता बक्शी केलनि. मिथिला विकास परिषद् केर अध्यक्ष अशोक झा ओ मिथिला महिला मंच केर अध्यक्षा शैल झा महिला लोकनि कें कलश द' विदा केलनि. कलशयात्रा मे हजारक संख्यामे मैथिलानी भाग लेलनि.
कलशयात्रामे विद्यापति ओ महादेवक कथा पर झांकी सेहो बनाओल छल जे लोककें अपना दिस आकर्षित करैत छल. कार्यक्रममे महानगरक मैथिल बुद्धिजीवी लोकनि सेहो भाग लेलनि. बाबा भूतनाथ मंदिरमे जल ढारि एकर समापन भेल. ज्ञात हो जे नौ बरख सं मिथिला महिला मंच द्वारा ई आयोजन होइत रहल अछि. भूतनाथ मंदिर केर पुजारी स्व. महिपाल ठाकुर केर प्रेरणा सं शुरू भेल एहि आयोजनक पहिल बेर एहन छल जे महिपाल ठाकुर केर अनुपस्थित छलाह. किछु मास पहिनहि पुजारी महिपाल ठाकुर शिवलोक गमन केलनि.
— मिथिमीडिया ब्यूरो
Tags: हालचाल हालचाल : एहिपार


text:
दिल्लीक श्रीराम सेंटर... लागल जेना गाम मे दुर्गापूजा मे भs रहल नाटक देखि रहल छी. अंतर बस एतबा जे एहिठाम लाइट-साउंड के नीक इंतजाम रहैत अछि आओर प्रकाश झाजी सन नीक मांजल निर्देशकक डायरेक्शन रहय छनि.
लोक दूर-दूर सं श्रीराम सेंटर में होए वाला नाटक के देखय लेल एहि लेल आबय छथिन्ह जे सभ सं भेंट मुलाकात भ जाएत. गाम-घरक...मिथिलाक लोक सं दूटा गप भ जाएत. आओर एहिठाम आबि लोक निराश नहि होए छथिन्ह.
एकदम सं मिथिलाक माहौल. जानल-पहचानल चेहरा. मैथिली मे
गप. कि भाई साहेब केना छी? गोर लागय छी कका. गोर लागय छी दीदी त गोर लागय छी काकी.
गाम सं दूर गामक माहौल बनाबय लेल प्रकाशजी आओर हुनकर मैलोरंग टीम के धन्यवाद.
प्रकाश जी मांजल निर्देशक छथिन्ह. हिनकर निर्देशन मे भेल करीब-करीब सभटा नाटक देखबाक मौका मिलल अछि. सभ एक पर एक. हर नाटक मे हिनकर निर्देशन निखरैत जाए छनि.
एहि के लेल हिनकर सभ कलाकार संगी सेहो बधाई के पात्र छथिन्ह जे प्रकाश जी के लोकसभ के सामने माथ ऊंच राखय मे कोनो कोर कसर नहि छोड़य छथिन्ह.
प्रकाशजी मिथिलाक नटुआ नाच शैली मे जे नाटक करय छथिन्ह ओ नाटक मे जान डालि दैत अछि. लोक के बांधिsक राखैत अछि. कुर्सी सं चिपकएने रहैत अछि. पेशकश एतेक नीक रहैत अछि जे लोक के समय के पते नहि चलय छनि.
नटुआ नाच शैली के प्रभाव अहां एहि बात सं बुझि सकैत छी जे दिल्ली-एनसीआर मे रहय वाला धिया-पुता सभ सेहो जमिsक आनंद उठौलक. बच्चा सभ सूत्रधार नीलेश जी और विपटा संतोष जीक एक्शन... डॉयलॉग पर जोर-जोर सं ठहाका लगाsक...थापड़ि बजाsक आनंद उठएलाह.
नीलेश जी और संतोष जीक अभिनय बड़ नीक रहलन्हि. चूड़क बनल छलाह मुकेश जी. मुकेश जी बड़ नीक कलाकार छथिन्ह. हिनकर अभिनय प्रतिभा कइटा नाटक मे देखबा लेल मिलल अछि. अपन भूमिका मे जान डालि दय छथिन्ह.
मुकेश जीक चूडक के रूप मे ई डॉयलॉग काफी नीक छल... संस्कार अछि हमर. तकिया कलाम वाला एहि डॉयलॉग पर जमि कs थापड़ि बाजल.
मुकेश जीक एकटा आओर बात दिल के छू लेलक जे ओ नाटक खत्म भेलाह के बाद कहलखिन्ह. मुकेश जीक कहनाय छलन्हि जे हम सभ कलाकार मिलि मास धरि मेहनत करि.... रिहर्सल करि नाटक करय छी मुदा एक नाटक के बाद ओहि मेहनत के कोई फल नहि मिलैत अछि. एकटा नाटक भेल नहि कि ओ मेहनत बेकार.
मुकेश जीक आग्रह छलन्हि जे अगर दिल्ली के बाद गाम-घर...अपन मिथिलाक दरभंगा... मधुबनी... सहरसा... पूर्णिया और विराटनगर...फारबिसगंज दिस सेहो एहि नाटक के करय के मौका मिलय तं मेहनत सफल मानल जाएत.
हिनकर कहनाय एकदम वाजिब छलन्हि. एहि सं हिनका सभ के अपन गाम-घर मे अपन लोक के संग नाटक करय के मौका तं मिलबे करतन्हि...गामक लोक के सेहो आधुनिक रूप मे कएल गेल नाटक देखय लेल मिलतन्हि.
अहुं सभ अगर अपना गाम दिस नाटक करबाबय चाहय छी तं स्पांसर करि अपना गाम दिस हिनका सभ के लs ज नाटक करा सकय छी. चूंकि सभ कलाकार गामे दिस के छथिन्ह तैं अहां सभ के सेहो बेसि तामझाम करय के जरूरत नहि पड़त.
फेर मैलोरंग के सभ कलाकार नीक अभिनय करय छथिन्ह. अपन भूमिका के संग पूरा न्याय करय छथिन्ह. हिनकर सभक डॉयलॉग सेहो नीक रहय छनि. एहि सं गामघर में अहां सभ के जसे मिलत. हिनका सभ के बस अहां सभ मौका दिऔ.
एहि बेरक नाटकक खास बात ईहो रहल जे एहि बेर नाटक के लेल टिकट के व्यवस्था छल. किछ लोक के ई शंका छलन्हि जे टिकट रखलाह पर बेसि मैथिल नहि अएताह. मुदा हुनकर शंका निराधार साबित भेलन्हि.
श्रीराम सेंटर खचाखच भरल छल. एकोटा सीट खाली नहि. लोक के भारी समर्थन मिललन्हि प्रकाश जीके. एहि सं उत्साह बढ़ैत अछि. एहि नाटक सं मिलल जोश सं ओ अगिला नाटक आओर उत्साह सं करताह.
नाटकक सभ कलाकार के हमर आओर हेलो मिथिलाक तरफ सं शुभकामना. अहां सभ एहिने मन लगाकs अभिनय करैत रहुं. अहां सभ गोटे नीक काज करि रहल छी. फिल्मी दुनिया मे सेहो अवसर देखैत रहुं आओर मिथिलक नाम रौशन करैत रहुं.


text:
चंदा बाबू केर पत्नी कलावती देवी सेहो सुप्रीम कोर्ट म' मोहम्मद शहाबुद्दीन केर जमानत क' चुनौती देना छलीह। लिहाजा आय सोमवार दिन सुप्रीम कोर्ट म' चंदा बाबू आर बिहार सरकार के संगहि कलावती देवी केर याचिका पर सुनवाई होबाक छल। जानकारी के मुताबिक शहाबुद्दीन के वकील कोर्ट सँ पर्याप्त समय केर मांग केलन्हि जाहि के बाद कोर्ट 28 सितंबर क' अगला तारीख तय केलन्हि।
आय शहाबुद्दीन क' सुप्रीम कोर्ट म' अप्पन जबाब दाखिल करबाक छलैन। शहाबुद्दीन पर चंदा बाबू के तीन बेटाक हत्या करबाक आरोप अछि। सुप्रीम कोर्ट पिछली सुनवाई म' शहाबुद्दीन क' नोटिस जारी करि पूछना छल कि किएक नै हुनकर जमानत रद्द कायल जाए ?


text:
पहिने लोक कलकत्ता जायत छल, मुदा आई अहि दौर मे हरियाणा, पंजाब, दिल्ली मे सहरसाक लोक संघर्ष क़' रहल अछि। मजदूरक टोली भोर होयते जखन काम काज पर जयबाक उपक्रम करैत छथि तं हुनक गप सुनी हमरा अपार आनंदक अनुभव होयत अछि। सहरसा सँ दूर होयतो ई वर्ग अपन गाम नहि छोड़ लक सहरसाक सबसँ पैघ समस्या अछि प्रलयंकारी बाढी, हर साल ई मीडिया के लेल रिकॉर्ड तोड़े वाला होइत अछि। लेकिन ई समस्या सँ निजात आई तक नहि भेट सकल।
हम देखलहु जे समस्त सहरसा मे कोनो ऐहेन अस्पताल नहि अछि जतय' गरीब मरीज इलाज़ करबा सकैथ। लाचार मरीज के दिल्ली जाईये पडैत छैथ। दिल्ली मे एम्स के इलाज आ रहनाय सहनाय के दिक्कत के अंदाज लगा सकैत छी की एहने अस्पताल सहरसा मे नहि भ' सकैत अछि।
राजनेता सभ मात्र अपन जेबी टा भडलैंह आ जातिक नामपर लोक के लड्बैत रहलाह सहरसा मे समस्या अनंत अछि लेकिन कोनो एहन समस्या नहि अछि जकर निदान नहि अछि। आबश्यकता अछि लोक सबके जागरूक हेबाक अबश्यकता अछि नौजवान के आगा अयबाक अन्यथा सहरसा के दर्द के केयो नहि बुझी सकत आर समाज केर प्रत्येक व्यक्ति केर कर्तव्य होइत छैक।
मनुष्य एक टा सामाजिक प्राणी होइत छैक। ओ ‘प्राणी’ जे अहि संसार केर सर्वाधिक विकसित जीव अछि आ अहि समाजक बिना ओकर रहब कठिननहि नै असंभव छैक। माय-बाप, भाई-बहन, कुटुंब आदि लोक के मिला के अहि समाजक रचना होईत छैक। समाज के बिना मनुष्यक पूर्ण रूप सं विकास भेनाई सम्भवे नै छै। जीवन केर प्रत्येक क्षण में हमरा अहाँ के समाजक आवश्यकता होइत अछि आ होइत रहत।
अक्सर ई प्रश्न उठबैत बहुत रास व्यक्ति के सुनल जा सकैत अछि जे समाज हमरा लेल की केलक जे हम समाज के लेल करब। मुदा कखनों सोचलीयई अछि जे बिना समाज के आगु बढ़ब असंभव छै। कखनों ई सोचलौंह की समाज के मतलब की छै। समाज पड़ोसी सेहो होइत अछि, हम जिनका संगे अधिकतर समय व्यतीत करैत छि जिनका बीच उठईत बैसैत छि तकरे समाज कहल जैत छै। जाहि प्रकारें प्रत्येक व्यक्ति निस्वार्थ भाव सं अपन परिवारक तन, मन, धन सं समर्पित भ' पूर्ण दायित्वक संग अप्पन परिवारक सेवा करैत अछि। ठीक तहिना सभ गोटे के अपन समाजक प्रति सेहो जिम्मेदारी बनैत अछि की ओ अपन परिवारक समान अपन समाजक लेल सोच विचार करथि आ समाजक प्रति अपन कर्त्वयक निर्वाह करथि आ समाजक सेवा के एक टा जिम्मेदारीक संग निभाबथि।
मनुष्य हेबाक नाते हम अहाँ जा धरि एक- दोसरक दुःख-दर्द में संग नहीं निभायब ताबत तक अहि जीनगीक सार्थकता सिद्ध नही होयत। यदि अप्पन आवश्यकता पर कियो काज नहि आबय त' केहेन लागत? ताहिना त दोसरो के लगतई....... त आऊ आगु आ सभ द्वेष भाव सँ सहरसा शहरक उत्थान मे भागीदारी बनीं, समाज के आगु बढाबी।
__भारत भूषण राय